Θραύσματα από τον Κόσμο του Πραγματικού: Η παρουσία (Μέρος 3ο)\nΑγωνιζόμαστε όλη μας την ζωή να βρούμε δρόμους που να μας οδηγούν κάπου. Διασχίζοντας ωκεανούς, ανεβαίνοντας σε απάτητες κορυφές, εκτοξεύοντας πυραύλους και διαστημόπλοια. Τα ταξίδια όμως με αυτόν τον τρόπο, τελειώνουν. Τα πάντα γύρω μας μοιάζουν πλέον γνωστά. Ο κόσμος μας, όσο περνά ο καιρός μοιάζει να μικραίνει. Τον μικραίνει η γνώση που έχουμε γι αυτόν. Σιγά σιγά θα τον αισθανθούμε να μας πνίγει κιόλας. Είμαστε πολλοί. Δεν χωράμε. Οι έρημοι μεγαλώνουν. Οι άνθρωποι πληθαίνουν και χρειάζονται τροφή και χώρο.\nΑν όμως προσπαθούσαμε να αλλάξουμε τον τρόπο που ταξιδεύουμε και το πως επεκτεινόμαστε; Αν σταματούσαμε να κοιτάμε συνεχώς την άκρη του ορίζοντα περιμένοντας να μας αποκαλυφθεί κάτι καινούργιο; Κι αν αντί της άκρης του ορίζοντα αφήναμε τα σύνεργά μας και παρατηρούσαμε τον χώρο μέσα μας; Το πως ενεργούμε. Το τι υπάρχει ανάμεσα στις ενέργειές μας; Ανάμεσα στις αναπνοές μας. Ανάμεσα στα συναισθήματά μας. Ανάμεσα από δύο εικόνες που αντικρίζουμε. Από δύο ήχους. Ίσως αν αρχίσουμε να δημιουργούμε έναν χώρο που θα μπορούσε να μας οδηγήσει σε άλλου είδους εξερευνήσεις. Έτσι όσο θα ανοίγαμε δρόμο τόσο θα μεγάλωνε αυτός ο Κόσμος που ακόμα είναι απροσπέλαστος. Συγχρόνως θα αρχίζαμε να ξυπνάμε από την ομαδική ύπνωση που μας θέλει να πιστεύουμε πως είμαστε ξύπνιοι. Το ξύπνημα μας αρχίζει με την σταδιακή ένταξη μας στον χώρο μιας πρωταρχικής παρουσίας. Είναι σαν να ξανασυνδεόμαστε με την ρίζα του δέντρου της ύπαρξης μας. Θα αρχίσουμε να θρεφόμαστε με τους χυμούς της. Θα αντιληφθούμε την ζωή με διαφορετικό τρόπο. Τα ταξίδια μας θα έχουν άλλο χαρακτήρα. Όλα αυτά όμως χρειάζονται μία νέα συνθήκη.\nΝα επιτρέψουμε να δημιουργηθούν αυτά τα κενά. Να δημιουργήσουμε νοητικό χώρο ανάμεσα στις σκέψεις, τις πράξεις και τα συναισθήματά μας. Διαφορετικά δεν μπορούμε να επιβιβαστούμε στο πλοίο. Και κατ΄επέκταση δεν θα μπορούμε να μετοικήσουμε σε κάποιον άλλο “τόπο”. Δεν θα μπορέσουμε να ξεφύγουμε από έναν κόσμο που ολοένα συρρικνώνεται και συγχρόνως γίνεται λιγότερο βιώσιμος. Οι χειρισμοί μας τις ζωής μας δεν μπορούν πλέον να είναι οι συνηθισμένοι. Για την ακρίβεια δεν χρειάζεται να χειριζόμαστε τίποτε. Μόνο να αφεθούμε να οδηγηθούμε από την ένταση της εγρήγορσής μας. Να εμπιστευθούμε εκείνο που υπάρχει από κάτω και μας ακολουθεί.\nΑναρτήθηκε από Kalliope στις 10:04 π.μ.


Δημήτρης Παπανικολάου: «Η διάγνωση της κόρης μου ήταν ο λόγoς που έμαθα ότι είμαι αυτιστικός» | Τι λες τώρα;\nHome \_ Ελλάδα \_ Δημήτρης Παπανικολάου: «Η διάγνωση της κόρης μου ήταν ο λόγoς που έμαθα ότι είμαι αυτιστικός»\nΔημήτρης Παπανικολάου: «Η διάγνωση της κόρης μου ήταν ο λόγoς που έμαθα ότι είμαι αυτιστικός»\nΤι λες τώρα; 23 Απριλίου, 2022 9:03 ΜΜ\nΣτην εκπομπή «Πρωινό» του ΑΝΤ1 βρέθηκε σήμερα το πρωί ο Δημήτρης Παπανικολάου ο οποίος μίλησε για το φάσμα του αυτισμού στο οποίο βρίσκεται τόσο ο ίδιος όσο και η κόρη του.\nΟ πρώην μπασκετμπολίστας εξήγησε πως πολλές φορές οι άνθρωποι αντιμετωπίζουν τον αυτισμό ως πρόβλημα υγείας ενώ η πραγματικότητα είναι διαφορετική.\nΤρίχρονο παιδάκι με λευχαιμία σώθηκε χάρη στον Τίμιο Σταυρό – «Ο Χριστός μιλάει πάντα τελευταίος»\n«Η κόρη μου, η Άρια που σήμερα είναι 16 ετών, όταν ήταν 3,5 μάθαμε ότι βρίσκεται στο φάσμα του αυτισμού. Στον βρεφονηπιακό σταθμό που πήγαινε μας το είπαν. Οι γυναίκες εκδηλώνονται πάντα πολύ πιο συναισθηματικά. Είδαν μια διαφορά σε κάποιες κινήσεις, στον λόγο…\nΟ αυτισμός θεωρείται η αόρατη αναπηρία… Ο αυτισμός έχει πολλές βαθμίδες από χαμηλή λειτουργικότητα μέχρι υψηλή. Δεν είναι όμως θέμα υγείας. Ίδιο προσδόκημο ζωής έχεις με κάποιον που δεν είναι στο φάσμα.\nΠολλές φορές λένε ότι ξεκινάω εκστρατεία «κατά του αυτισμού», δεν πάω κατά. Πάμε κατά του ρατσισμού, της έμφυλης βίας, κατά του εαυτού μας. Ο αυτισμός μπορεί να σε κάνει μη λειτουργικό σε κάποια πράγματα ή υπερλειτουργικό σε κάποια άλλα… Οι αυτιστικοί εστιάζουν σε κάτι…» είπε ο Δημήτρης Παπανικολάου.\nΣε άλλο σημείο ο Δημήτρης Παπανικολάου ανέφερε: «Υπάρχει ακόμα ένα στίγμα στα παιδιά που έχουν αυτισμό. Ειδικά στην επαρχία. Δεν είναι κακό… Εμείς μάθαμε για την κόρη μας ότι βρίσκεται στο φάσμα όταν ήταν 3,5 και της το είπαμε στα 15, έφυγε αυτόματα ένα βάρος.\nΧρειάζεται χρόνος να το πεις στο παιδί για να είναι σε μια ηλικία που να καταλαβαίνει… Εμένα με νοιάζει η κόρη μου να είναι ευτυχισμένη και αποκλείεται μέχρι να φύγω από τη ζωή να αφήσω αυτό το παιδί, όπως και τα υπόλοιπα παιδιά που βρίσκονται στο φάσμα να πεθάνουν σε ένα ίδρυμα με χάπια…».\nΌσο για το πως έμαθε ο ίδιος ότι ανήκει στο φάσμα του αυτισμού αποκάλυψε: «Για μένα, ότι είμαι αυτιστικός το είπε στη γυναίκα μου ο ψυχίατρος που πηγαίναμε για συμβουλευτική για χάρη της κόρης μου. Μέχρι τότε έλεγα όχι στη γυναίκα μου στις πολλές εξόδους με πολύ κόσμο και εκείνη το έπαιρνε ως απόρριψη. Κάποια στιγμή λοιπόν, ο ψυχίατρος της είπε «μην τον παρεξηγείς, είναι πιο μοναχικός, δε θέλει πολύ κόσμο γιατί έχει στοιχεία Άσπεργκερ», έτσι ήρθε και η ησυχία στο σπίτι. Ήρθε η αποδοχή και η κατανόηση».\nΤέλος, ο Δημήτρης Παπανικολάου ανέφερε: «Τα παιδιά αυτά μπορεί να μην τα καλούν καν στα γενέθλιά τους… Υπάρχουν παιδιά που νομίζουν ότι είναι άχρηστα γιατί παίρνουν το επίδομα αναπηρίας… Πολλες φορές οι άντρες γονείς το εγκαταλείπουν το θέμα και το κουβαλούν οι γυναίκες… Τα παιδιά χρειάζονται και τους δυο γονείς… Έχω ακούσει και περιπτώσεις ενδοοικογενειακής βίας…».\n3,5 εκατομμύρια πολίτες έκαναν αίτηση να καταταγούν στον βορειοκορεατικό στρατό\nΡώσος μαχαίρωσε την 7 μηνών έγκυο γυναίκα του επειδή του ζήτησε να μην καπνίζει στο σπίτι\nΗ οικογένεια που ξεκλήρισε ο κορωνοϊός! Πατέρας, μάνα και γιος!


Γιώργος Νταλάρας: Βγάζοντας το ρεμπέτικο απ’ την πρίζα - ΤΑ ΝΕΑ\ntanea.gr > Ζωή & Τέχνες > Γιώργος Νταλάρας: Βγάζοντας το ρεμπέτικο απ’ την πρίζα\nΓιώργος Νταλάρας: Βγάζοντας το ρεμπέτικο απ’ την πρίζα\nΟ Γιώργος Νταλάρας (κέντρο) στη συναυλία του στο Βερολίνο στις 12 Μαΐου 2014. Μετά την ευρωπαϊκή του περιοδεία ο γνωστός μουσικός έρχεται στον Κήπο του Μεγάρου Μουσικής στην Αθήνα\nΜανιάτης Δημήτρης Ν 4 Ιουλίου 2014 | 01:40\nΜε έναν παράξενο τρόπο, ο Γιώργος Νταλάρας κάθε φορά έχει την ευελιξία και τη φρεσκάδα να «ακούει» την πιο ζωντανή τάση, να την υιοθετεί, να την καθορίζει, να την κάνει κυρίαρχη.\nΑπό τη συνεργασία με μεγάλους συνθέτες (Κουγιουμτζής, Μίκης Θεοδωράκης, Λοΐζος κ.ά.), τα μεγάλα στάδια, τις συμπράξεις, την αναβίωση του ρεμπέτικου στη Μεταπολίτευση, τα λάτιν, μέχρι και τους δίσκους με τον Γκόραν Μπρέγκοβιτς, τον αλβανό ακορντεονίστα Ντάσο Κούρτι ή την Εστουδιαντίνα, όλες αυτές τις τέσσερις δεκαετίες ο Νταλάρας είναι εδώ και κάθε φορά η συζήτηση μαζί του βγάζει ειδήσεις ή «τίτλους», όπως λένε οι παλιοί «εφημεριδάδες».\nΔεν έχει βέβαια στερηθεί την κριτική, τα βέλη, τις επιθέσεις. Χρονικά αρκετά μακριά από τα ευτράπελα στις συναυλίες αλληλεγγύης που έδωσε σε λαϊκές γειτονιές και πυροδότησαν επεισόδια, δεν διστάζει να μας μιλήσει: «Το αίσθημα αδικίας υπάρχει. Το έχω. Δεν μπορούσα να το διανοηθώ. Τραγουδώ 45-50 χρόνια, έχω δώσει τις δικές μου μάχες για συγγενικά ή πνευματικά δικαιώματα, έχω τοποθετηθεί για το λάιφσταϊλ, για την τηλεόραση. Ολα αυτά ξεχάστηκαν επειδή κάποιοι θεώρησαν πως προωθώ τις πολιτικές βλέψεις της Αννας, της γυναίκας μου. Μου μένει μια θλίψη». Τώρα, με αφορμή την αποψινή του εμφάνιση στον Κήπο του Μεγάρου Μουσικής, για μια ακόμη φορά δείχνει γειωμένος με το παρόν της κρίσης, με την τάση για επιστροφή στο καλό λαϊκό και ρεμπέτικο και, βέβαια, με το τολμηρό εγχείρημα να συμπράξει με νέους (πολύ νέους) καλλιτέχνες. Για την ακρίβεια, με μια unplugged (εκτός πρίζας, θα λέγαμε «σκέτα», όπως λένε οι παλιοί) εμφάνιση, θα παίξει ρεμπέτικα. Και μαζί του έχει την Ασπασία Στρατηγού που έχει «νησιώτικα πατήματα» και μια θρησκευτική προσήλωση στο παραδοσιακό. Τον Βασίλη Κορακάκη (γιο του Βαγγέλη). Και την Αθηνά Λαμπίρη. Και μάλιστα, όλοι μαζί, μόλις ολοκλήρωσαν την ευρωπαϊκή περιοδεία τους με τα ρεμπέτικα (από την Προύσα μέχρι το Βερολίνο).\nΕχει πάντα ένα ενδιαφέρον πώς ο Γιώργος Νταλάρας, που δεν ζει και δεν περπατά ακριβώς στην πιάτσα, έχει πάντα μια πλήρη εικόνα της. Για κάθε συνεργάτη του. «Οι καλοί έχουν δικαίωμα στην αναγνώριση. Επίσης και αυτή μου η συνεργασία βγαίνει από την πεποίθηση που έχω: πρέπει να δουλεύουμε με τους καλύτερους. Οι άνθρωποι που μένουν στο πόδι σου πρέπει να κλέβουν την παράσταση. Επίσης, πάντα είχα στο μυαλό μου να αναμειγνύω το παλιό με το καινούργιο και αυτό το έκανα πάντα», μας λέει ο Γιώργος Νταλάρας.\nΗ κουβέντα πάει στα αμιγώς μουσικά: «Το λεγόμενο unplugged ήταν αυτό που πάντα παίζαμε, αν και πύκνωσε σαν τάση παλιότερα, όταν στο εξωτερικό ο Ερικ Κλάπτον άρχισε να παίζει με ακουστική κιθάρα», συμπληρώνει. Κι όμως, αυτό ακριβώς το σκέτο παίξιμο μοιάζει να υπαγορεύεται και από τη συγκυρία της κρίσης. Μικροί χώροι, λίγα όργανα, όχι ηλεκτρισμός (κάντε μια βόλτα στο aptalikoevents.gr και θα πάθετε πλάκα με το πόσα live χωρίς μικρόφωνα γίνονται καθημερινά σε μικρούς χώρους). «Αυτός είναι ο τρόπος του λαϊκού. Ο κατεξοχήν. Οταν παλιότερα, βέβαια, ο χώρος μεγάλωνε, χρειαζόταν ενίσχυση. Λογικό. Ο Χιώτης που έπαιζε με ηλεκτρικό μπουζούκι σημαίνει πως δεν ήξερε. Η μουσική έχει ανάγκη την καινοτομία. Η καινοτομία συχνά γίνεται μόδα. Και αυτό επηρεάζει και προς το καλό και προς το κακό. Καμιά φορά, όμως, η προσπάθεια να διαφοροποιηθούν όλοι από το κυρίαρχο τούς ομογενοποιεί και είναι πάλι ίδιοι».\nΚαι αναπόφευκτα η κουβέντα πάει στο νέο μείζον ρεύμα των διασκευών των παλιών λαϊκών ή ρεμπέτικων από νέους καλλιτέχνες, με σαμπλαρίσματα ή αναπάντεχους τρόπους που επιχρωματίζουν παράξενα τα μεγάλα αυτά τραγούδια.\n«Ας δούμε το παράδειγμα του Γκόραν Μπρέγκοβιτς. Σήμερα φαίνεται πως αυτός ο σέρβος συνθέτης βοήθησε στον διεθνισμό του τραγουδιού. Τραγούδια ελληνικά παίζονται σήμερα στην Γιουγκοσλαβία. Η Βουλγαρία, ας πούμε, δεν είχε έναν αντίστοιχο. Τώρα, για τις διασκευές, κάποιες των Ιmam Baildi στην αρχή με συγκίνησαν. Το "Ακρογιαλιές δειλινά" πέρασε αλώβητο στη νέα εποχή με τις φωνές των Στελλάκη Περπινιάδη και Ιωάννας Γεωργακοπούλου. Δεν μπορώ να σας πω, όμως, ότι είναι τόσο πρωτότυπο όσο το αρχικό του Τσιτσάνη. Καθόλου βέβαια δεν βλέπω τις διασκευές με κακό μάτι. Αυτό, όμως, που απαιτείται είναι να γραφτούν νέα πράγματα. Ο Σαββόπουλος, όταν έγραψε κατ' εικόνα του ρεμπέτικου και για να μιλήσει για τον "πατέρα του τον Μπάτη", δημιούργησε κάτι που δεν το λες ρεμπέτικο, είναι επίγονος, έβαλε, όμως, την Μπέλλου να το πει και όταν χρειαστεί τώρα κάποιος να μελετήσει την εποχή θα ανατρέξει και σε αυτό».\nΑπόψε στον Κήπο του Μεγάρου Μουσικής Αθηνών, στις 21.00, ο Γιώργος Νταλάρας στην παράσταση «Ρεμπέτικο Unplugged». Μαζί του οι Αθηνά Λαμπίρη, Ασπασία Στρατηγού και Βασίλης Κορακάκης (τηλ. 210-7282 333).


ΤΡΕΛΟ-ΓΙΑΝΝΗΣ: Παπα-Φώτης Λαυριώτης, ο «διά Χριστόν σαλός» από τη Μυτιλήνη\nΔιευκρίνιση: "διά Χριστόν σαλός" είναι ο άνθρωπος που, για χάρη του Χριστού, συμπεριφέρεται "τρελά" (σαλός = παλαβός), αντισυμβατικά, κι έτσι αποφεύγει τον εγωισμό του δήθεν άγιου, αλλά και ασκεί με παράξενο τρόπο κριτική στην υποκρισία των πολλών (τη δική μου π.χ.). Για τη σαλότητα ειδικό άρθρο εδώ. Για την ομοιότητα με άλλους κοινωνικούς αγωνιστές (όπως ο Νικόλας Άσιμος), δες εδώ. Και ολόκληρο tag με διάφορους σαλούς εδώ.\nΉταν ανεπίτρεπτο αυτό που έγινε, μετά από τόσους αιώνες να ’ρθει πάπας στην Ελλάδα! Τι άλλο θα δούμε; Ο πάπας είναι διάβολος, μόνο που έχει ελπίδα να μετανοήσει. Ο Θεός κι όλοι οι Άγιοι προσμένουν την ώρα και τη στιγμή που θα μετανοήσει! Αλλά πότε; Κοντά χίλια χρόνια περάσαν και δε βλέπουμε καμιά πραγματική μετάνοια, καμία αληθινή αλλαγή. Τους έζησα τους παπικούς στους Αγίους Τόπους, όταν υπηρετούσα· είναι πολύ πεισματάρηδες και τυφλωμένοι. Καταλαβαίνουν ότι εμείς οι Ορθόδοξοι έχουμε την αλήθεια - αφού από μας έπαιρναν το Άγιο Φως κάθε Μεγάλο Σάββατο, το έβλεπαν το θαύμα - αλλά ο εγωισμός δεν τους αφήνει να το παραδεχθούν. Ο εγωισμός τυφλώνει τον άνθρωπο. Κι ο πάπας Ρώμης είναι η ενσάρκωση του εωσφορικού εγωισμού! [ Τι περίεργο, αυτός ο άνθρωπος της αγάπης να φαίνεται τόσο "μισαλλόδοξος"! "Είδατε πώς τυφλώνει η θρησκεία ακόμα κι έναν αγνό άνθρωπο;" θα πει ο φίλος μοντέρνος & ορθολογιστής αναγνώστης. Εκτός... αν έχει δίκιο ο παπα Φώτης και σφάλλουν εκείνοι που νομίζουν πως εξισώνοντας τα ανόμοια προσεγγίζουν με σωστό τρόπο το συνάνθρωπο και φέρνουν "την ειρήνη στις θρησκείες". Τι λέτε;].\nΆκρως Ενδιαφέρον. Πάράδειγμα Πραγματικής Απλότητας Μακάρι να σου Μοιάσουμε Έστω Λίγο σε Αυτό.Παππούλη μην Ξεχνάς από Εκεί που Είσαι να Εύχεσαι για Όλο τον Κόσμο.


ΤΡΙΤΕΚΝΟΙ Ν. ΠΡΕΒΕΖΑΣ: Η σπίθα της ιδέας να συγκεντρώσουμε Φάρμακα , έγινε φωτιά .\nΗ σπίθα της ιδέας να συγκεντρώσουμε Φάρμακα , έγινε φωτιά .\nΣτις 5-2-2014 ο Σύλλογος Τριτέκνων Ν. Πρέβεζας έκανε την αρχή, παρέδωσε στο Κοινωνικό Ιατρείο Πρέβεζας τα Φάρμακα , παιδικές τροφές, παιδικά γάλατα και παιδικά ρούχα.\nΟι τρίτεκνοι του νομού υλοποιούν την υπόσχεση που έδωσαν, διότι γνωρίζουν ότι η φτώχεια και η δυστυχία εξαπλώνονται, η ανεργία καλπάζει, η Υγεία, η Παιδεία και το ασφαλιστικό σύστημα διαλύονται, η νεολαία μεταναστεύει.\nΣήμερα μετά τη διάλυση του κράτους πρόνοιας , εάν δεν υπήρχε η οικογένεια , θα ήταν πολύ εντονότερα τα φαινόμενα της πείνας , εξαθλίωσης , αστέγων κ.λ.π.\nΗ Ελληνική οικογένεια αποτελεί ισχυρό δίχτυ ασφαλείας που συγκράτησε πολλούς από την κατάρρευση.\nΣήμερα, φεύγουν μορφωμένοι άνθρωποι, επιστήμονες , έμπειροι επαγγελματίες , ΟΧΙ για να στείλουν χρήματα πίσω στις οικογένειες τους στην Ελλάδα , αλλά για να ξεκινήσουν μια νέα ζωή κάπου αλλού, κάπου όπου τα προσόντα τους θα αναγνωριστούν και θα ανταμειφθούν.\nΑυτούς τους ανθρώπους η χώρα μας τους χάνει. Επομένως η μετανάστευση φτωχαίνει, εξασθενεί τη χώρα .Είναι σαν μια αιμορραγία, πολύτιμου ανθρώπινου δυναμικού.\nΟι καρκινοπαθείς , αντιμέτωποι με την ανελέητη ασθένεια κι ένα ανελέητο κράτος, που τους στερεί τη δυνατότητα να παλέψουν για τη ζωή τους, τρέχουν καθημερινά για να εξασφαλίσουν φάρμακα και χρήματα για τις εξετάσεις τους. Μοναδικοί σύμμαχοί τους, η αυτοθυσία και η φαντασία γιατρών και προσωπικού του ΕΣΥ και ένα τεράστιο δίκτυο αλληλεγγύης, με περισσότερα από 30 κοινωνικά ιατρεία και φαρμακεία.\nΜας υποδέχθηκαν οι : Καμπάνι Χαλέντ Ορθοπεδικός ιατρός και η Νοεφωτίστου Ελβίρα νοσηλεύτρια οι οποίοι μας ευχαρίστησαν και μας συγχάρηκαν για τη βοήθεια που προσφέραμε.\nΟ Πρόεδρος Δήμος Βασίλης και η Γραμματέας Αηδόνη Ζωή ευχαρίστησαν τους γιατρούς για το σπουδαίο έργο που επιτελούν .\nΑναρτήθηκε από ΤΡΙΤΕΚΝΟΙ ΠΡΕΒΕΖΑΣ στις 12:13 μ.μ.\n" Η δύναμη του ΕΜΕΙΣ"\nΠΡΟΣΚΛΗΣΗ ΣΕ Δ.Σ. ΜΕ ΤΗΝ ΣΥΜΜΕΤΟΧΗ ΠΡΟΕΔΡΩΝ ΤΩΝ ΣΥ...\n«ΓΝΩΡΙΖΟΝΤΑΣ ΤΗΝ ΕΛΛΑΔΑ»\nΗ σπίθα της ιδέας να συγκεντρώσουμε Φάρμακα , έγ...\nΕΝΤΑΞΗ ΣΥΛΛΟΓΟΥ Ν. ΠΡΕΒΕΖΑΣ


Ο ιός της γρίπης ξέρει πότε να χτυπά – Κάρτα Υγείας EYCLUB\nΚαλά διαβασμένος αποδεικνύεται ο ιός της γρίπης, καθώς χτυπά τη στιγμή που ξέρει ότι θα προκαλέσει τη μεγαλύτερη ζημιά. Αμερικανοί επιστήμονες ανακάλυψαν ότι διαθέτει ένα εσωτερικό μοριακό ρολόι που τον ενημερώνει πόσο χρόνο χρειάζεται για να πολλαπλασιαστεί, να μολύνει άλλα κύτταρα και να διαδοθεί από τον έναν άνθρωπο στον άλλον.\nΣύμφωνα με έρευνα επιστημόνων από την Ιατρική Σχολή «Μάουντ Σινάι» στη Νέα Υόρκη, ο ιός γνωρίζει ότι αν επιτεθεί πολύ νωρίς, μπορεί να αποδειχθεί πολύ αδύναμος, ενώ αν καθυστερήσει, τότε το ανοσοποιητικό σύστημα του οργανισμού μπορεί να προλάβει να αντεπιτεθεί. Οι ειδικοί επισημαίνουν τώρα ότι αν κατάφερναν να επαναπρογραμματίσουν το ρολόι αυτό, τότε θα συνέβαλαν στην ανάπτυξη νέων αντιγριπικών θεραπειών.\nΟι επιστήμονες γνώριζαν ήδη ότι ο ιός έχει περίπου οκτώ ώρες στη διάθεσή του μέσα σε ένα κύτταρο του οργανισμού για να δημιουργήσει αρκετά αντίγραφα και να αρχίσει να διαδίδεται πριν σημάνει ο αντι-ιικός συναγερμός του κυττάρου. Τώρα όμως διαπίστωσαν ότι στις ώρες αυτές ο ιός αρχίζει σιγά-σιγά να συγκεντρώνει μια συγκεκριμένη πρωτεΐνη, που λέγεται ΝΕΡ, την οποία χρειάζεται για να εξέλθει από το πρώτο κύτταρο, να εισβάλει σε άλλα κύτταρα και στη συνέχεια να μεταδοθεί σε άλλους ανθρώπους. Μόλις όμως αρχίσει να συγκεντρώνει πάρα πολύ NΕΡ, τότε αρχίζει να φρενάρει την παραγωγή της χρησιμοποιώντας την πρωτεΐνη NS1.\nΟι ειδικοί προσπάθησαν λοιπόν να επέμβουν στο χρονόμετρο του ιού, κάνοντάς το να συγκεντρώσει πολύ γρήγορα την πρωτεΐνη ΝΕΡ και προκαλώντας έτσι ουσιαστικά την πρόωρη έξοδο του ιού από το κύτταρο. Στην επόμενη φάση σχεδιάζουν να επέμβουν με τέτοιο τρόπο ώστε η συγκέντρωση της πρωτεΐνης να γίνεται πολύ αργά, έτσι ώστε να δώσουν χρόνο στο ανοσοποιητικό σύστημα του οργανισμού να αντεπιτεθεί πριν διαφύγει ο ιός από το κύτταρο και άρα να προλάβουν την περαιτέρω μόλυνση.\nΟ επικεφαλής της έρευνας, καθηγητής Μπέντζαμιν Εβερ δήλωσε ότι η ανακάλυψη αυτή μπορεί να οδηγήσει στην ανάπτυξη νέων αντι-ιικών φαρμάκων με στόχο το εσωτερικό ρολόι του ιού αλλά και σε μια πρωτοποριακή πλατφόρμα σχεδιασμού αντιγριπικών εμβολίων.


Συγκλονιστική εξομολόγηση: «Ο πατέρας μου με σάπιζε στο ξύλο» - MaryMary.gr\nΣυγκλονιστική εξομολόγηση: «Ο πατέρας μου με σάπιζε στο ξύλο»\nΠριν από μερικές εβδομάδες γνώρισες μέσα από το φετινό X Factor του Open, τον τραγουδιστή Άκη Δήμα.\nΤην σκληρή ιστορία της ζωής του όμως, την είχες μάθει από τις ειδήσεις αφού ο Άκης Δήμας είναι ο τραγουδιστής που κατήγγειλε τον πατέρα του για κακοποίηση. Ο πατέρας του έχει ονομαστεί από τα μέσα «κτήνους της Λαμίας». Χθες ο Άκης Δήμας βρέθηκε στην εκπομπή της Τατιάνας Στεφανίδου και μίλησε για τα απίστευτα σκληρά χρόνια που έζησε ο ίδιος και τα αδέρφια του.\n«Είμαστε τέσσερα αγόρια και ένα κορίτσι, πέντε παιδιά. Μεγαλώσαμε με πολλές δυσκολίες, αλλά περάσανε. Αλλά θέλω να σου πω ότι είναι η πρώτη φορά που βγαίνω στην τηλεόραση, παρόλο που είχα δεχθεί κι άλλες προτάσεις. Όλο αυτό δεν το έκανα από κακία αλλά για να βοηθήσω κι άλλο κόσμο. Υπάρχουν κι άλλα παιδιά που βιώνουν αντίστοιχα και ίσως χειρότερα πράγματα, που πρέπει να μιλήσουν. Να βγουν προς τα έξω και να φωνάξουν. Εγώ περίμενα 20 χρόνια για για αυτή τη δικαίωση και λύτρωση, είμαι πολύ ευγνώμων για αυτό. Υπήρχε βία μες στο σπίτι. Υπήρχαν μέρες που ξυπνούσαμε στις 6 το πρωί να μας πάει στα γουρούνια να δουλέψουμε σκληρά, με βία όμως. Ήμαστε παιδιά και δεν το θέλαμε όλο αυτό, ούτε εγώ ούτε τα αδέλφια μου. Ήμαστε 6-7 ετών, στο δημοτικό. Ήταν βίαιος πολύ. Μας χτυπούσε για να ξυπνήσουμε να πάμε στον στάβλο, ήμαστε 5-6 ετών. Υπήρχε ξύλο στις περιπτώσεις που δεν κάναμε καλά τις δουλειές. Χαρακτηριστικά θυμάμαι έναν χειμώνα που έπρεπε να πάμε στον στάβλο να καθαρίσουμε τα ζώα και είχε ρίξει χιόνι. Έκανε πάρα πολύ κρύο και κρυώναμε. Θυμάμαι να μπαίνει μπροστά, να με χαστουκίζει, να με κλωτσάει. Να μου λέει ότι «πρέπει να το κάνεις γιατί το λέω εγώ». Ήταν ένας τύραννος που μας ταλαιπωρούσε κάθε μέρα. Το θέμα μου ήταν ότι κάποιοι τα έβλεπαν όλα αυτά. Μια άλλη μέρα που έπρεπε να καθαρίσουμε τα ζώα έπρεπε να κουβαλήσουμε πλίθες για να χτίσουμε ένα «κτήριο». Και είχε πάλι χιόνι. Θυμάμαι χαρακτηριστικά άρχισε πάλι να με κλωτσάει, πήρε μια βέργα και άρχισε να με χτυπάει. Εγώ πάλι κρύωνα. Και μετά με έβαλε να τις κουβαλήσω μέσα στο κρύο με μανία. Ήμουν 6-7 ετών. Αυτά είναι πράγματα που τα έχουν πει και τα αδέλφια μου. Εγώ έφυγα για πολλά χρόνια. Τα έχουν πει στις καταθέσεις τους. Μας έδενε με σχοινιά και αλυσίδες για να μη φεύγουμε από το χοιροστάσιο», είπε, μεταξύ άλλων, ο Άκης Δήμας.


Αλλαγή θεωρείται οτιδήποτε προκαλεί διαφοροποίηση από τα ήδη γνωστά. Μπορεί να είναι θετική ή αρνητική, αναμενόμενη ή ξαφνική. Υπάρχουν αμέτρητα παραδείγματα αλλαγών για τον καθένα μας. Απώλειες, αποχωρισμοί, μετακομίσεις, διαζύγια, αλλαγή εργασιακών συνθηκών, νέες γνωριμίες, ασθένειες, γάμοι, γεννήσεις , συνταξιοδότηση ...\nΟι αλλαγές μας ωθούν να σκεφτούμε, να μάθουμε και να βιώσουμε κάτι νέο. Να δώσουμε νέα νοήματα στη ζωή μας. Αν κάνουμε μια αλλαγή και δε νιώσουμε τίποτα από τα παραπάνω, μήπως τελικά δεν ήταν πραγματική αλλαγή;\n«Όλοι οι σύντροφοί μου καταλήγουν να με προδίδουν», «Σε όλες τις θέσεις εργασίας μου με εκμεταλλεύονται», «Στις παρέες μου , από όπου κι αν προέρχονται αυτές, νιώθω ότι δεν μπορώ να επικοινωνήσω». Παρόμοια παράπονα ακούγονται καθημερινά θεραπευτικό δωμάτιο και όχι μόνο. Οι άνθρωποι είναι κουρασμένοι από την προσπάθεια αλλαγής και απογοητευμένοι από την επαναληψιμότητα ίδιων επώδυνων καταστάσεων.\nΗ αύξηση του άγχους πάει χέρι χέρι με τις αλλαγές, είτε αυτές είναι θετικές είτε αρνητικές, κάτι το οποίο μπορεί και να μας φοβίσει. Είναι συνήθως αυτό το σημείο στο οποίο είτε κάνουμε πίσω και προσπαθούμε να μην αλλάξουμε, είτε να ελαχιστοποιήσουμε τη διαφοροποίηση από την προηγούμενη κατάσταση. Με αυτόν τον τρόπο, επιδιώκουμε να μειωθεί τόσο ο φόβος για το καινούργιο όσο και το άγχος της διαδικασίας.\nΟ φόβος και το άγχος είναι απολύτως φυσιολογικά και αναμενόμενα συναισθήματα. Το μη φυσιολογικo, ίσως, είναι η εμμονή μας να τα αποφεύγουμε ή να προσπαθούμε να τα εξαλείψουμε.\n«Όλα γύρω μας αλλάζουν και όλα μένουν ίδια»\nΒρισκόμαστε αδιαμφισβήτητα σε περίοδο που η αλλαγή και η αποσταθεροποίηση είναι πιο εμφανής, επιτακτική και αναγκαία από ποτέ!\nΤι γίνεται όμως σε περίπτωση που όντως καταφέρουμε να φέρουμε αλλαγές στη ζωή μας; Τι νόημα θα έχουν για εμάς και πώς θα τις βιώσουν οι οικείοι μας;\nΣίγουρα, οι αλλαγές αυτές έχουν νόημα όχι μόνο για εμάς αλλά και για το περιβάλλον μας. Το περιβάλλον μας χρειάζεται τις αλλαγές αυτές; Τις θέλει; Τι νόημα θα έχει για εκείνους αν εγώ αλλάξω; Έχουν επιχειρήσει αντίστοιχες αλλαγές στο παρελθόν οι οικείοι μας; Πώς πήγε η δική τους προσπάθεια; Η έκβαση, τα συναισθήματα και νοήματα που αυτή επέφερε, μας επηρεάζει στη δική μας προσπάθεια; Αν τα καταφέρω με τη δική μου προσπάθεια αλλαγής, μήπως απομακρύνομαι από εκείνους;\nΑν τα πράγματα δεν πήγαν πολύ καλά σε αντίστοιχες προσπάθειες στο παρελθόν, αυτός ίσως είναι ένας λόγος που παραμένουμε στάσιμοι, σε καταστάσεις που συνηθίζουμε να αποκαλούμε «φαύλους κύκλους». Το ότι υπήρχαν ανεπιτυχείς προσπάθειες πριν από τη δική μας, ίσως δημιουργεί μια αίσθηση αδιέξοδου. Όμως η παραίτησή μας από την προσπάθεια αλλαγής, ίσως να συνδέεται και με μια μορφή «συμπαράστασης» σε εκείνους που δε τα κατάφεραν πριν από εμάς!\nΠολλές φορές ανησυχούμε μήπως οι δικές μας αλλαγές ταλαιπωρήσουν το περιβάλλον μας, μήπως φέρουμε τους ανθρώπους μας σε δύσκολη θέση. Ίσως όμως, να είναι αυτός ο δρόμος προς την ανακούφιση, τόσο τη δική μας όσο και των οικείων μας, που δεν κατάφεραν να τη γευτούν μέσα από τις δικές τους επιλογές. Το ξεβόλεμα, λοιπόν, είναι ένας τρόπος ατομικής και συλλογικής φροντίδας, ακόμα και αν μερικές φορές φαντάζει παράδοξο.\nΗ ψυχοθεραπεία είναι μια τέτοιου είδους αλλαγή, ένα ταξίδι αναζήτησης και ανασυγκρότησης. Εμπεριέχει νέες ιδέες, νοήματα, συναισθήματα, σκέψεις , συμπεριφορές και βιώματα σε ατομικό και συλλογικό επίπεδο, με στόχο να μετακινηθούμε. Δεν είναι ξεκάθαρο από την αρχή που θα φτάσουμε, προσπαθούμε όμως να είναι ένας «τόπος» καλύτερος και ομορφότερος!\n187 Προβολές0 Σχόλια


** ΞΕΝΟΔΟΧΕΊΑ LE PANAME CLICHY, CLICHY **\n35 Rue Villeneuve , Clichy, Γαλλία\nΤο Le Paname Clichy Hotel 2-αστέρων είανι δίπλα σε Théâtre des Deux Anes, Πύργος του Άιφελ και Σακρ Κερ μόλις 2.9 χλμ μακριά.\nΤο ξενοδοχείο προσφέρει 35 δωμάτια. Όλα διαθέτουν γκαρνταρόμπα, δωρεάν Wi-Fi, θυρίδα ασφαλείας, γραφείο εργασίας και θέρμανση. Όλα τα δωμάτια διαθέτουν μπάνιο με δωρεάν προϊόντα περιποίησης, μπανιέρα και ντους.\nΑπέχει λίγα λεπτά από το σταθμό του μετρό Mairie de Clichy. Θα σας πάρει περίπου 15 λεπτά οδικώς για να φτάσετε στο Mutiara αεροδρόμιο, που βρίσκεται 15 χλμ μακριά.\nLe Paname Clichy, Γαλλία\nQuartier Latin Astra Hotel Paris Madrid Opera Hotel Paris Hotel Paris France Pullman Hotel Paris Lumen Hotel Paris Apollo Opera Hotel Paris Le Bristol James Paris Chat Noir Plaza Athenee Paris Pullman Paris Montparnasse Cecilia Hotel Paris Mercure Paris Centre Tour Eiffel Aulivia Opera Hotel Paris Hotel Baltimore Paris Campanile Paris 11 Bastille Le Marais Hotel Millennium Hotel Paris Opera Wallace Hotel Paris Maison Fl Hotel Paris Hotel Vivaldi Puteaux Le Pierre Hotel Paris Hotel Ibis Styles Paris Maine Montparnasse All Seasons Paris 15 Lecourbe Hotel Disney's Sequoia Lodge Serris Bw Mercedes Arc De Triomphe Hotel Paris Ibis Styles Paris Gare De L'est Tgv Hotel Hotel Les Rives De Notre Dame Paris Artistic Apartment " Montmartre " Paris Parisian Home - Appartements Le Marais Studio\nOasis Hotel Corfu Happy Days Hotel Limira Mare Porto Raphael Hotel Sias Bungalows En Lefko Hotel Mykonos Island Sebastianeum Hotel Bad Worishofen Hotel Evido Salzburg Hotel Schwaigerhof Schladming La Torre De Dalt Y Can Tapis Hotel Camos Monte Rei Golf And Country Club Hotel Vila Nova De Cacela Park Hotel Pacchiosi Parma Hotel Theodul Lech Hotel Neuhaus Saalbach Hinterglemm Chiostro Apartment Stresa Attico Apartment Campofelice Di Roccella Comfort Suites Annecy Hotel Ambassador Nice\nHotels-lido-di-venezia.com Hotelscalamillor.com Hotel-in-oostende.com Ayvalikhotels24.com


Χαιρέτα μου τον πλάτανο: Η Κατερίνα θα πιάσει τον Παναγή και τη Μαργαρίτα σε μια τρυφερή στιγμή | Gossip-tv.gr\nΧαιρέτα μου τον πλάτανο: Η Κατερίνα θα πιάσει τον Παναγή και τη Μαργαρίτα σε μια τρυφερή στιγμή\nΣτο σημερινό επεισόδιο της σειράς Χαιρέτα μου τον πλάτανο, οι προπονήσεις για τους αγώνες μόλις ξεκίνησαν.\nΟ Στάθης προσπαθεί να βρει ένα ταλέντο στον Τζώρτζη, γιατί δεν γίνεται να είναι άχρηστος σε όλα, ενώ η Μάρμω αποκαλύπτει στην Κατερίνα το μυστικό αγώνισμα των Πλατανιωτών, γίνεται ο φύλακας άγγελός της, αλλά και η αυστηρή προπονήτριά της. Το Δασαρχείο επισκέπτεται η Μαργαρίτα, ένα κορίτσι από το πρόσφατο παρελθόν του Παναγή, η οποία τον γλυκοκοιτάζει.\nΚι ενώ προσπαθεί να τον σαγηνεύσει, ξαφνικά λιποθυμάει. Ούτε ο Λουκάς, όμως, είναι καλά. Το αυτοάνοσο, από το οποίο λέει ότι πάσχει, αρχίζει να προκαλεί τρομερά συμπτώματα, τόσο βαριά που γεμίζουν τύψεις την Κατερίνα και διστάζει να του ζητήσει να χωρίσουν. Η Μυρτώ γνωρίζεται με τον Ηλία και πάνω στην κουβέντα τού αποκαλύπτει ότι ήρθε στον Πλάτανο, με σκοπό να αγοράσει το μπακάλικο του χωριού... για ένα κομμάτι ψωμί.\nΟ Ηλίας, όμως, δεν της αποκαλύπτει την αληθινή του ταυτότητα και τα πράγματα μεταξύ τους περιπλέκονται. Η Κατερίνα θα πιάσει τον Παναγή και τη Μαργαρίτα σε μια τρυφερή στιγμή. Είναι, άραγε, σύμπτωση αυτή η συνάντηση ή είναι μέρος ενός καλά στημένου σχεδίου;


Στου Κώστα Βασιλειάδη γιατί έτσι σας αρέσει: ΔΕΥΤΕΡΑ 06/08/2012\nΚαλημέρα καλή εβδομάδα χρόνια πολλά στους εορτάζοντες σήμερα. Πάμε να ξεκινήσουμε την εβδομάδα με αγορά κρέατος και χρόνους ψησίματος. Το χοιρινό που βρίσκουμε στο κρεοπωλείο, συνήθως προέρχεται από γουρουνάκια κάτω του ενός έτους. Το χρώμα του κρέατος πρέπει να κυμαίνεται από απαλό κόκκινο μέχρι ροζ. Είναι απαλό στην υφή με ενσωματωμένα κομμάτια λίπους που συνολικά δίνουν την εντύπωση χρωματιστού μαρμάρου. Το λίγο μεγαλύτερο σε ηλικία χοιρινό έχει σκούρο χρώμα και πολύ πιο τραχιά υφή.\nΠροσέχουμε το χοιρινό κρέας που μαγειρεύουμε να είναι πάντα καλοψημένο η καλοβρασμένο, για λόγους υγιεινής. Δεν τρώγεται ποτέ μέτρια η λίγο ψημένο όπως το φιλέτο μοσχαριού. Περιέχει αρκετά παράσιτα, τα οποία εξαφανίζονται με το καλό ψήσιμο (πρέπει η θερμοκρασία του κρέατος να ανέβει πάνω από 60° C κατά το μαγείρεμα). Τα μικρά λεπτά κομμάτια χοιρινού χρειάζονται ψήσιμο στους 180° C στο φούρνο, 30' για κάθε μισό κιλό κρέας και 20' επιπλέον. Τα μεγαλύτερα κομμάτια χοιρινού για βραστό ή για ψητό της κατσαρόλας, χρειάζονται 1 1/2 ώρα περίπου σε σιγανή φωτιά.\nΒεργάδι στη γάστρα\nΚεφτεδες με σάλτσα


ΠΛΑΚΑ: Εκπληκτικός γραφειακός χώρος 130τ.μ., 1ου ορόφου, σε υπεράριστη κατάσταση, ενιαίος, με δυνατότητα διαμόρφωσης σε περισσότερους χώρους με μικρό κόστος. Είναι πολύ φωτεινός με πολλά παράθυρα. Διαθέτει κουζίνα και 2 wc, κλιματισμό καθώς και τριφασικό ρεύμα. Το κτίριο είναι διόροφο και βρίσκεται στην καρδιά του ιστορικού κέντρου στην Πλάκα σε πολύ ήσυχο σημείο. Στην περιοχή υπάρχουν καταστήματα κάθε είδους, εστιατόρια, καφέ, εμπορικά καταστήματα, τράπεζες, ενοικιαζόμενα. Έχει επίσης εύκολη πρόσβαση σε όλα τα μέσα μαζικής μεταφοράς. Είναι κατάλληλο για γραφεία κάθε είδους. Το ακίνητο έχει μεγάλες δυνατότητες αξιοποίησης. κωδ:98750. Τιμή:1.000€\nΚωδικός Ακινήτου: 98750


07 Μαΐου 2021 - 08:48\nΤελευταία Ενημέρωση: 07 Μαΐου 2021 - 09:43\nΗ Μάντσεστερ Γιουνάιτεντ, με ασπίδα το εντυπωσιακό 6-2 επί της Ρόμα στον πρώτο αγώνα, δεν χρειάστηκε να κάνει πολλά για να κλείσει θέση για τον τελικό του Γιουρόπα Λιγκ. Δέχθηκε ανόδυνη ήττα με 3-2 στο Ολίμπικο και θα είναι παρούσα στο σημαντικό ραντεβού της 26ης Μαΐου.\nΚαι η Βιγιαρεάλ στηρίχθηκε στη νίκη με 2-1 που είχε πετύχει στον πρώτο αγώνα και πέρασε αποσπώντας ισοπαλία χωρίς τέρματα στο Λονδίνο.\nΗ Γιουνάιτεντ ανέμενε πίεση από τη Ρόμα, η οποία μπήκε δυνατά στον αγώνα και έχασε ευκαιρίες με τους Τζιανλούκα Μαντσίνι και Χένρικ Μικιταριάν, με τον Ντε Χέα να αρνείται το γκολ στον Ιταλό ενώ η κεφαλιά του Αρμένιου έφυγε λίγο έξω. Ήρθε όμως η απάντηση της Μάντσεστερ Γιουνάιτεντ με τον Εντίνσον Καβάνι να ανοίγει το σκορ στο 39'. Η αντίδραση της Ρόμα ήρθε στο β' ημίχρονο, κάνοντας την ανατροπή με γκολ των Τζέκο (57') και Κριστάντε (60'), όμως λίγο αργότερα χτύπησε εκ νέου ο Καβάνι για το 2-2 (68'). Το τελικό 3-2 διαμορφώθηκε με αυτογκόλ του Τέγες (83').\nΗ ομάδα του Όλε Γκούναρ Σόλσκιερ επιστρέφει σε τελικό μετά το 2017, όταν είχε κατακτήσει το τρόπαιο του Γιουρόπα Λιγκ στη Στοκχόλμη απέναντι στον Άγιαξ. Θα είναι ο πρώτος τελικός του Νορβηγού, ο οποίος ως προπονητής της Γιουνάιτεντ έφτασε τέσσερις φορές μέχρι τα ημιτελικά σε όλες τις διοργανώσεις, εντός ή εκτός συνόρων.\nΗ Βιγιαρεάλ άντεξε στο Λονδίνο και παίρνοντας την ισοπαλία 0-0 απέναντι στην Άρσεναλ, εξασφάλισε την παρουσία της στον τελικό για πρώτη φορά στην ιστορία της. Έδειχνε αποφασισμένη, έδωσε χώρο στην Άρσεναλ, είχε όμως και την τύχη με το μέρος της καθώς οι γηπεδούχοι είχαν δύο δοκάρια με τον Ομπαμεγιάνγκ. Η Άρσεναλ επιδίωξε να πιέσει, όμως η Βιγιαρεάλ αμυνόταν σωστά και άντεξε μέχρι το τέλος.\nΉταν η πέμπτη φορά που βρέθηκε στα ημιτελικά η Βιγιαρεάλ, αυτή τη φορά όμως είχε στον πάγκο της τον πλέον επιτυχημένο προπονητή του Γιουρόπα Λιγκ, τον Ουνάι Έμερι, ο οποίος οδήγησε στο πρόσφατο παρελθόν τη Σεβίλη σε τρεις σερί κατακτήσεις (2014-16), ενώ προ διετίας οδήγησε την Άρσεναλ στον τελικό του Μπακού (2019), όπου έχασε από την Τσέλσι.\nΟ τελικός θα διεξαχθεί στις 26 Μαΐου στο Γκντανσκ της Πολωνίας.


Κάθε Σάββατο, στο Πόρτα, οι Burger Project ανακαλύπτουν το φάρμακο κατά της... ξινίλας\nΜα δεν είναι ενοχλητικό να πηγαίνετε στον μανάβη σας το πρωί, να του λέτε καλημέρα και απλά να σας ρίχνει ένα βλέμμα πιο ξινό και από τα λεμόνια του; Κάπως έτσι ξίνισε και ο δρ Κορνήλιος, ο ποντικός που τυχαίνει να είναι μάνατζερ των Burger Project! Όλα γύρω του του ξινίζουν και πιο πολύ απ’ όλα η ποντικομουσούδα του όταν κοιτάζεται στον καθρέφτη. Ευτυχώς το αντιλήφθηκε γρήγορα -όχι όπως ο μανάβης σας- και ανέθεσε στο συγκρότημα μια δύσκολη αποστολή, με σκοπό να βρούνε το φάρμακο της… ξινίλας!\nΗ φανταστική τετράδα που αναλαμβάνει δράση αποτελείται από τέσσερις μουσικούς-περιπτωσάρες! Στο μπάσο: ένας πειρατής που φοβάται ακόμα και τη σκιά του, αλλά ποτέ δεν το παραδέχεται. Αντί γι’ αυτό, αρέσκεται στο να λέει ιστορίες για καρχαρίες που τους έκανε κεφαλοκλείδωμα και για ωκεανούς φαντάσματα, όπου ταξίδεψε με το πειρατικό του Κάπτεν Τζίμυ!\nΣτα πλήκτρα: ένας εξωγήινος καθηγητής μουσικής από τον Πλούτωνα, ο οποίος νυστάζει συνέχεια, λόγω της υπερκινητικότητάς του. Ειδικά όταν ταξιδεύουν κάτω από την επιφάνεια της Γης συνήθως παθαίνει “κοκομπλόκ” και τότε ο Τιραμόλα δεν του μοιάζει ούτε στο μικρό νυχάκι!\nΣτην κιθάρα: ο ήρωας της διπλανής πόρτας. Του αρέσει να βλέπει ταινίες με δράση, να τρώει καλαμπόκια και να φυτεύει ραπανάκια κάτω από τον έναστρο ουρανό. Είναι ήρωας γιατί μπορεί να συμβιώσει με τους δύο παραπάνω, κατά τα άλλα ένας κοινός θνητός είναι κι αυτός!\nΚαι τέλος, στα τύμπανα: ένα κορίτσι καινούργιο στην πόλη, που μέχρι τώρα είχε όνειρο να γίνει μπαλαρίνα. Αφού όμως της αρέσουν τα ταξίδια, το παγωτό σοκολάτα-φράουλα και εφόσον δεν αφήνει ποτέ τη βρύση ανοιχτή όταν πλένει τα δόντια της, καταφέρνει να γίνει η καινούργια drummer των Burger Project!\nTo συγκρότημα ταξιδεύει με το μπιφτεκοκίνητό του και γνωρίζει από τον Fella Kuti μέχρι χαβανέζους μουσικούς που φοράνε παρεό (σε αντίθεση με τους Burger που συνήθως φοράνε κολάν). Τραγουδώντας ένα hip hop γυρίζουνε σε νεοϋορκέζικα μαγαζάκια με μεταχειρισμένα όργανα και από εκεί βρίσκονται στο Πεκίνο, σε έναν Κινέζο μάγιστρο που τους μιλάει με γρίφους. Θα καταλήξουν στην όπερα της Βιέννης όπου εκεί θα έρθουν τα πάνω κάτω! Όμως, παρ’ όλες τις αναποδιές και τους εσωτερικούς καβγάδες που θα προκύψουν, η λύση του προβλήματος θα εμφανιστεί μπροστά τους ως δια μαγείας! Και σαν τους αγαπημένους μας Γαλάτες, οι τέσσερις φίλοι θα ξανασμίξουν μαζί, με μουσικές και σουβλάκια σε κάποια εξωτική παραλία…\nΕ, αν δεν σας τσιγκλίσαμε την περιέργεια, τότε η φαντασία σας ξεπερνάει κάθε όριο…\nΔείτε περισσότερα για τους μοναδικούς Burger Project και την ανανεωμένη διαδραστική τους συναυλιο-παιχνιδο-παράσταση Μουσική και Φίλοι, που παίζεται κάθε Σάββατο στις 17:00 στο Πόρτα εδώ.\nΜέρα και ώρα παραστάσεων: Σάββατο στις 17:00 μ.μ.\nΠροπώληση: https://bit.ly/2PMSwil και 11876, SevenSpots, Reload Stores, Media Markt, Βιβλιοπωλεία Ευριπίδης, Τεχνόπολη Δήμου Αθηναίων, Αθηνόραμα, Viva Kiosk\nTags: Burger Project, θέατρο Πόρτα, μουσική, Μουσική και Φίλοι


Εκπαιδευτικές δράσεις της Εφορείας Αρχαιοτήτων Ημαθίας\nΤρίτη, 12 Οκτωβρίου 2021 11:29\n- Στο πλαίσιο των Ευρωπαϊκών Ημερών Πολιτιστικής Κληρονομιάς 2021 θα τρέχει η δράση "Κληρονομιά ανοιχτή για όλους!". Ειδικές ομάδες κοινού καλούνται να επισκεφθούν τα μνημεία και τα μουσεία μας, να εμπνευστούν από αυτά και να εκφραστούν καλλιτεχνικά, μέσα από προσωπικές και ομαδικές εικαστικές δημιουργίες.\n- Τα εκπαιδευτικά προγράμματα για την σχολική κοινότητα προσφέρονται σύμφωνα με τα τρέχοντα ισχύοντα πρωτόκολλα για τα μέτρα κατά της διασποράς του covid-19.\nΠερισσότερα σε αυτή την κατηγορία: « Ξεκινούν την Κυριακή τα εκπαιδευτικά τμήματα της Ευξείνου Λέσχης Βέροιας "Αχ Ελλάδα σ΄ αγαπώ!!!" οι καλλιτεχνικές δημιουργίες στην έκθεση ζωγραφικής της Βασιλικής Σιδηροπούλου-Καραμήτσου »


ΑΠΟΚΡΥΦΕΣ ΠΡΑΞΕΙΣ ΠΑΥΛΟΥ ΚΑΙ ΘΕΚΛΑΣ/Βιβλία | Κριτικές βιβλίων (Diavasame.gr)\nΈνα θεολογικό μυθιστόρημα ή μια ιστορική αναφορά\nΤο συγκεκριμένο έργο δεν έχει συγγραφέα, οπότε θεωρήσαμε δέον να αναφερθούμε στις δυο μεταφράστριες και επιμελήτριες του κειμένου. Η Δέσποινα Ιωσήφ σπούδασε ιστορία και αρχαιολογία στο Πανεπιστήμιο Κρήτης. Ειδικεύτηκε στην ιστορία της Ύστερης Αρχαιότητας, ενώ διδάσκει στο Ανοικτό Πανεπιστήμιο. Η Μαρώ Τριανταφύλλου σπούδασε φιλοσοφία στο Πανεπιστήμιο Αθηνών και σημειολογία και φιλοσοφία της τέχνης στο Παρίσι. Είναι συγγραφέας και διδάσκει στη Μέση Εκπαίδευση.\nΤο εν λόγω βιβλίο, το οποίο γράφτηκε στα ελληνικά, εξιστορεί τις περιπέτειες της Θέκλας από τη στιγμή της μεταστροφής της στο χριστιανισμό και έως το θάνατό της. Ο Απόστολος Παύλος καταφτάνει στο Ικόνιο. Εκεί τον φιλοξενεί ο Ονησίφορος, ενώ ο Παύλος αρχίζει να μιλάει για τον Ιησού Χριστό. Σ’ ένα γειτονικό σπίτι, ακούει διαρκώς τις ομιλίες του η νεαρή Θέκλα, παρατώντας πλήρως τις ετοιμασίες για τον επικείμενο γάμο της, ο οποίος δεν αργεί να διαλυθεί. Έκτοτε η Θέκλα ακολουθεί πιστά τον – νέο για εκείνη – Θεό της και μπλέκεται σε μια σειρά από δοκιμασίες, από τις οποίες, με τη βοήθεια της πίστης της, θα βγει αλώβητη. Μολονότι βρίσκεται ορισμένες φορές αντιμέτωπη με τον ίδιο το θάνατο, εκείνη δεν φοβάται. Προσεύχεται. Όσο για το τέλος της ιστορίας της Θέκλας, υπάρχουν διάφορες εκδοχές, οι οποίες επ’ ουδενί δεν αποδυναμώνουν ή αποπροσανατολίζουν το κύριο νόημα του κειμένου.\nΣκοπός του άγνωστου – ή της άγνωστης – συγγραφέα, όπως αναφέρουν και οι δύο επιμελήτριες, είναι να δημιουργήσει πρότυπο για μίμηση. Άλλωστε, η Θέκλα είναι η γυναίκα πρωτομάρτυς. Η συγκεκριμένη έκδοση χαρακτηρίζεται από την εξαιρετική δουλειά, όχι μόνο στη μετάφραση, αλλά και στις σημειώσεις, που βοηθούν τον αναγνώστη να κατανοήσει καλύτερα το κείμενο, χρονικά και ιστορικά. Εκτός από τις εμπεριστατωμένες ιστορικές αναφορές, γίνεται και διεξοδική ανάλυση των προσώπων και της γλώσσας του κειμένου. Οφείλω να πω ότι μου θύμισε κατά πολύ πανεπιστημιακό σύγγραμμα και ότι παρουσιάζει μια εξίσου, αν όχι καλύτερα, προσεγμένη εργασία. Το μόνο αρνητικό που θα μπορούσαμε να αναφέρουμε είναι η μεγάλη εισαγωγή, η οποία, ενώ παραθέτει όλα τα στοιχεία από κάθε πλευρά, δεν μπορούμε να παραβλέψουμε, ότι ενδεχομένως να κουράσει τον απλό αναγνώστη.\nΠρόκειται για ένα βιβλίο που παρουσιάζεται, όπως αναφέρεται στο οπισθόφυλλο, για πρώτη φορά στα ελληνικά. Πραγματικά, παρουσιάζει εξαιρετικό ενδιαφέρον, όχι τόσο για την ιστορία αυτή καθαυτή, αλλά κυρίως για την ανάλυσή του που επιμελώς έχουν κάνει η Δέσποινα Ιωσήφ και η Μαρώ Τριανταφύλλου.\nPaul Johnston ΨΥΧΟΓΙΟΣ\nHenry James ΜΙΝΩΑΣ


Αυτός είναι ο νέος Harry Potter - POPCODE | Oneman\nΑυτός είναι ο νέος Harry Potter\nΚυκλοφόρησαν οι πρώτες φωτογραφίες του επικείμενου θεατρικού ‘Harry Potter and the Cursed Child’. Μόνο αυτό σας λέμε.\nΌταν ακούσαμε για πρώτη φορά τα νέα για την όγδοοη ιστορία Harry Potter και το ταξίδι που θα κάνει μέχρι το θεατρικό σανίδι του West End, είχαμε αρχίσει τα τσιμπήματα για να διαπιστώσουμε αν κοιμόμαστε.\nΤελευταία που άρχισε η ημερομηνία της πρεμιέρας να κοντοζυγώνει, το ‘Harry Potter and the Cursed Child’ άρχισε να μοιάζει περισσότερο με πραγματικότητα και λιγότερο με μια ιδέα που μπορούν να πάρουν πίσω.\nΤώρα που έχουμε στα χέρια μας τις πρώτες φωτογραφίες, όχι απλά των ηθοποιών που επιλέχθηκαν, αλλά των ηθοποιών μέσα στον ρόλο τους, δεν υπάρχει καμία αμφιβολία ότι ναι, συμβαίνει τώρα, έρχεται, ήρθε.\nΔεν ξέρουμε αν το καταλάβατε, αλλά το Oneman έχει αμεταμέλητους, πιστούς Potterheads στο δυναμικό του.\nΠολύ το καθυστερήσαμε όμως, πάμε να δούμε τις φωτογραφίες.\nHarry Potter - Jamie Parker\nGinny Potter - Poppy Miller\nAlbus Potter - Sam Clemmett\nTo ‘Harry Potter and the Cursed Child’ είναι μία ιστορία των J.K. Rowling, Jack Thorne και John Tiffany, είναι κανονικό μέρος του μαγικού κόσμου της Rowling και έχει την πρεμιέρα του στο West End του Λονδίνου στις 30 Ιουλίου, στο Palace Theater.\nΤο καστ συμπληρώνεται από τους Paul Thornley στον ρόλο του Ron Weasley και την Noma Dumezweni στον ρόλο της Hermione Granger. Πού είναι οι δικές τους επίσημες φωτογραφίες;;;\nΔείτε αυτήν εδώ για να πάνε τα φαρμάκια κάτω.


Έσπασε το "φράγμα" των 900 μονάδων το Χρηματιστήριο Αθηνών\nΠάνω από το “φράγμα” των 900 μονάδων πέρασε τελικά σήμερα το Χρηματιστήριο Αθηνών, κάμπτοντας τις αντιστάσεις των τελευταίων τριών συνεδριάσεων.\nΟ Γενικός Δείκτης έκλεισε με κέρδη 0,24% στις 902,04 μονάδες, ενώ κινήθηκε μεταξύ 895,13 μονάδων (-0,53%) και 902,90 μονάδων (+0,33%). Ο τζίρος ανήλθε στα 74,6 εκατ. ευρώ και ο όγκος στα 55,7 εκατ. τεμάχια.\nΟ τραπεζικός δείκτης έκλεισε με κέρδη 1,34% στις 602,15 μονάδες.\nΣτο ταμπλό, Σαράντης, Aegean, Εθνική και Βιοχάλκο σημείωσαν κέρδη που ξεπέρασαν το 2%, με τις Eurobank, Μυτιληναίο, Φουρλή, ΕΥΔΑΠ, Coca Cola και ΕΧΑΕ να ακολουθούν με άνοδο άνω του 1%. Ήπια ανοδικά κινήθηκαν ΟΠΑΠ και ΔΕΗ.\nΕπόμενο άρθροΠροώθηση της ψηφιοποίησης: Η Mercedes-Benz και η Siemens ξεκινούν στρατηγική συνεργασία για τη βιώσιμη παραγωγή αυτοκινήτων


Γιατί φτιάχνουμε τη Βασιλόπιτα την Πρωτοχρονιά- Ποια ευχή λέμε ; - ΕΚΚΛΗΣΙΑ ONLINE\nΠαρασκευή, 31 Δεκεμβρίου 2021 22:12\nΑρχική » ΝΕΑ » Γιατί φτιάχνουμε τη Βασιλόπιτα την Πρωτοχρονιά- Ποια ευχή λέμε ;\nΣυνέβη λοιπόν επί των ημερών της Αρχιεπισκοπείας του να τον επισκεφθή ο παλαιός συμμαθητής από το Πανεπιστήμιο Αθηνών και φίλος του αυτοκράτωρ Ιουλιανός ο Παραβάτης ο οποίος κατ’ εκείνον τον καιρόν εξεστράτευε εναντίον της Περσίας. Ο Άγιος θεώρησε καλό να τον υποδεχθή ως μέγιστον άρχοντα στην είσοδο της πόλεως. Μη έχοντας τίποτε άλλο να προσφέρη στον φιλάργυρο και φιλοκτήμονα Βασιλέα του προσέφερε τρεις άρτους κριθαρένιους από εκείνους πού έτρωγε και ο ίδιος. Ο βασιλιάς γέλασε και διέταξε τους στρατιώτες του να κόψουν άχυρα από τον αγρό και να τα δώσουν στον Δεσπότην.\nΟ Άγιος συναισθανόμενος την προσβολή πού έγινε στο αξίωμά του απάντησε ταπεινά ότι ο καθένας προσφέρη από εκείνο που τρώγει. Ο θυμωμένος και εξοργισμένος βασιλεύς υποσχέθηκε ότι μετά την μάχη στην Περσία, έμελλε να επιστρέψη διά να τιμωρήση τον Δεσπότην, να αιχμαλωτίση τους κατοίκους και να κατακάψη την πόλη.\nΑμέσως ο Άγιος επιδόθηκε σε εκτενή προσευχή και διέταξε τους Χριστιανούς της επαρχίας του να μαζέψουν το χρυσό και τα τιμαλφή από τα σπίτια τους και να περιμένουν την επάνοδο του βασιλέως. Μόλις μάλιστα θα άκουγαν ότι ο βασιλεύς εισέρχεται στην πόλη θα έρριπταν το χρυσό ενώπιον του φιλαργύρου ηγεμόνος για να εξευμενίσουν το θυμό του και να γλυτώσουν τις ζωές τους.\nΕκείνοι υπήκουσαν στον Άγιο και συνεκέντρωσαν στην Επισκοπή όλα τα τιμαλφή τους για να φυλαχθούν μέχρι να γυρίση ο βασιλεύς από τον πόλεμο. Όταν ακούστηκε πώς ο βασιλεύς γυρίζει, ο Άγιος συνεκέντρωσε όλους τους χριστιανούς και τους διέταξε να νηστεύσουν επί τριήμερον.\nΚατόπιν όλοι μαζί με επικεφαλής τον Άγιον ανέβηκαν στο όρος της περιφέρειας της Καισαρείας πού ονομάζεται Δίδυμον (επειδή έχει δύο κορυφές) και επί του οποίου ευρίσκετο εκτισμένος ο ναός της Παναγίας. Εκεί επεδόθησαν όλοι σε εκτενή μετά δακρύων προσευχή.\nbasilopota2Τότε ξαφνικά ο Άγιος είδε την Δέσποινα του Κόσμου καθισμένη σε ολόχρυσο θρόνο, περιτριγυρισμένη από πλήθος Αγίων Αγγέλων. Την ακούσε μάλιστα να λέγη στους Αγγέλους επιτακτικά τα έξής: «Καλέσατέ μου τον Μερκούριον, όπως μεταβή και φονεύση τον εχθρόν του Υιού μου Ιουλιανόν». Εφάνηκε δε εις τον Άγιον ότι ήλθε ο Μεγαλομάρτυς Μερκούριος ενδεδυμένος με τη στρατιωτική του στολή και ζωσμένος με τα όπλα του, και αφού πήρε εντολήν από την Παναγία, έφυγε βιαστικός.\nΜόλις συνήλθε ο Άγιος από την θεσπέσια εκείνη οπτασίαν, κατέβηκε με συνοδεία κληρικών στην πόλη για να προσκυνήσουν στο ναό του Αγίου Μερκούριου όπου ήταν εκτισμένος εκεί και να προσκυνήσουν το τίμιον λειψανόν του. Εκεί είχε μαρτυρήσει ο Άγιος Μερκούριος προ ετών εκατό και επί της βασιλείας των Βαλεριανού και Βαλέριου. Πάνω στον τόπο του μαρτυρίου του κτίστηκε ιερός ναός στον όποιο εφυλάσσετο το λείψανόν και η στρατιωτική του εξάρτησις, τιμώμενα υπό των χριστιανών. Ο Άγιος καθώς μπήκε να προσκυνήση, διεπίστωσε ότι ή λάρνακα του Άγιου Μερκούριου ήταν αδειανή και ότι έλειπαν και τα όπλα του. Τότε και μόνον εννόησε την αλήθειαν του οράματος και εδόξασε τον Θεόν, τον ενδοξαζόμενον εν τοις Αγίοις αυτού. Δεν άργησε να φθάση και η είδησις από το μέτωπο, ότι δηλαδή κατ’ έκείνη τη νύχτα φονεύθηκε ο ασεβής βασιλεύς.\nΤότε ο Άγιος έσπευσε στο βουνό να ανακοινώση τα συμβάντα και έδωσε εντολή να κατέβουν από το βουνό άφοβα στην πόλη για να παραλάβουν τα χρήματα και τιμαλφή που είχαν προσφέρει. Όμως Αρνήθηκαν να πάρουν πίσω ότι είχαν προσφέρει ως λύτρον για τη ζωή τους και ζητούσαν επίμονα από τον Άγιο Βασίλειο να τα διαθέση όπως εκείνος νόμιζε. Ο Άγιος αφού σκέφθηκε καλά, ώρισε να πάρη ο καθένας πίσω το 1/3 από ό,τι είχε δώσει και με τα υπόλοιπα να κτισθούν πτωχοκομεία, ορφανοτροφεία, ξενοδοχεία, νοσοκομεία και γηροκομεία για να ανακουφίζωνται οι πάσχοντες.\nΠως και σε ποιόν όμως θα εμοιράζοντο ότι είχαν προσφέρει; Έδωσε εντολή ο Άγιος να ζυμώσουν ψωμιά οι διάκονοι της Επισκοπής και μέσα να βάλουν ό,τι ο Άγιος έπιανε με το χέρι του.\nΜετά τη λειτουργία της Κυριακής, ο Άγιος μοίρασε τα ψωμιά και όλοι μαζί με την ευλογία του Άγιου έπαιρναν χαρά καθώς διεπίστωναν ότι τα ψωμιά είχαν και ένα πολύτιμο περιεχόμενο, αντίδωρο της δικής τους προσφοράς για την αγάπη του Χριστού…\nbasilipita1Ευχή εις βασιλόπιτταν\nΚύριε ο Θεός ημών, δημιουργέ του κόσμου χορηγέ της ζωής και θησαυρέ των αγαθών ευλόγησον τον άρτον τούτον, τον οποίον οι δούλοι σου προητοίμασαν και προέθηκαν εις τιμήν και μνήμην του εν αγίοις πατρός ημών Βασιλείου αρχιεπισκόπου Καισαρείας της Καππαδοκίας ουρανοφάντορος του Μεγάλου. Αγίασον τους μεταλαμβάνοντας εξ αυτού και χάρισαι αυτοίς υγείαν ψυχής και σώματος. Κατεύθυνον προς το συμφέρον και ευάρεστον τα έργα των χειρών αυτών. Πλήθυνον εν αγαθοίς την ζωήν αυτών. Παράσχου δέ αυτοίς και παντί τω κόσμω το αρχόμενον έτος σωτήριον και ειρηνικόν, πρεσβείαις της Υπεραγίας Θεοτόκου, του εν αγίοις πατρός ημών Βασιλείου του Μεγάλου και πάντων των αγίων σου.\n4 μήνες πριν ΝΕΑ, ΠΡΟΣΕΥΧΕΣHot News, ΒΑΣΙΛΟΠΙΤΑ, ευχή, Πρωτοχρονιά\nΕσπερινός Αγίου Βασιλείου στον πανηγυρίζοντα Μητροπολιτικό Ναό ΤρίποληςΝέο Έτος: Ποιες χώρες έκαναν ποδαρικό; – Πώς η Ευρώπη θα το υποδεχθεί;


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΧΙΟΝΙΣΜΕΝΟΙ ΧΟΛΑΡΓΟΣ-ΠΑΠΑΓΟΥ-ΑΓΙΑ ΠΑΡΑΣΚΕΥΗ. ΠΡΟΣΟΧΗ ΣΤΟΥΣ ΠΑΓΩΜΕΝΟΥΣ ΔΡΟΜΟΥΣ!\nΧΙΟΝΙΣΜΕΝΟΙ ΧΟΛΑΡΓΟΣ-ΠΑΠΑΓΟΥ-ΑΓΙΑ ΠΑΡΑΣΚΕΥΗ. ΠΡΟΣΟΧΗ ΣΤΟΥΣ ΠΑΓΩΜΕΝΟΥΣ ΔΡΟΜΟΥΣ!\nΑκόμη ένα χιόνι τις βραδινές ώρες στην Αθήνα που σήμερα το πρωί χρειάζεται ιδιαίτερη προσοχή.\nΤο τοπίο είναι πανέμορφο αλλά ο πάγος στους δρόμους εγκυμονεί κινδύνους. Προσοχή λοιπόν! Και καλή σας ημέρα...\nΑνώνυμος 19 Φεβρουαρίου 2015 - 7:42 π.μ.\nΘΑ ΜΑΣ ΠΕΙΤΕ ΤΙ ΘΑ ΓΙΝΕΙ ΜΕ ΣΧΟΛΕΙΑ Ή ΠΕΡΙΜΕΝΕΤΕ AKOMA ΝΑ ΞΥΠΝΗΣΕΙ Η ΔΗΜΟΤΙΚΗ ΗΓΕΣΙΑ ΤΟΥ MONTPELLIER ;


άντρες Αρχεία - Σελίδα 3 από 8 - Thinkdrops\nHome / Tag Archives: άντρες (page 3)\nΓιατί αν δε ξέρεις, μαύρο φίδι που σ’ έφαγε. Καημένε μου. Γουστάρω που την Κυριακή στο γοογλε βγαίνουνε πάντοτε όλοι οι ρεμπετάδες, οι “πολλά βαρύς και όχι”, οι σεξουλιάρηδες του ’30, οι “άσπρα βότσαλα στον ήλιο και τη θάλασσα”. Γιατί, ...\nΣε καθημερινή βάση, πλειάδα πραγμάτων που θα ‘πρεπε να κάνουμε τρώνε πόδι δίχως λόγο και αιτία. Αν αναλογιστούμε όλα όσα θα πρεπε να ‘χαμε κάνει ήδη και τα παραβλέπουμε, θα έπρεπε να ακολουθήσουμε τον δρόμο προς την “έξοδο κινδύνου”. Ωστόσο ...\nΣΗΜΕΙΩΣΗ: Η στήλη “Γοογλσερτς” έχει χιουμοριστικό χαρακτήρα. Ως εκ τούτου, για οποιαδήποτε απορία απευθυνθείτε στους κατάλληλους ανθρώπους (γιατροί κ.τ.λ.) και μην ψάχνετε για σοβαρές απαντήσεις στο παρόν ή σε άλλο άρθρο! Καλό είναι να αναζητάτε υπεύθυνες απαντήσεις από υπεύθυνους ανθρώπους. ...\n2η δημοφιλέστερη γοογλερική επιλογή γι’ αυτή την εβδομάδα με τη λέξη “πόσο” Αν με ρωτούσαν πριν από μερικές μέρες τι μ’ αρέσει περισσότερο σε αυτή τη ζωή, θα έλεγα το φαΐ, δίχως δεύτερη σκέψη. Ηδονική απόλαυση που παρασκευάζεται από εσένα ...\n«Αν ήμουν άντρας θα ’καιγα / Πειραιά και Αθήνα / και Βάγγο να με λέγανε / κι ας μη με λέγαν Ντίνα», που λέει και το άσμα. Αν ήμουν άντρας θα άφηνα τις τρίχες μου να μεγαλώσουν ελεύθερα. Εκτός αν ...\nΤέταρτη γοογλερική επιλογή στην εβδομαδιαία αναζήτηση “πώς γίνεται”. Χαχα. Αχαχα. ΑΧΑΧΑΧΑΧΑ! Οκ, οκ, Caroline συγκρατήσου, άσε τα σχόλια περί μήκους συγκεκριμένων άκρων του αντρικού σώματος για το τέλ- ΟΙ ΑΝΤΡΕΣ ΜΑΣ ΛΕΤΕ ΨΕΜΜΑΤΑ ΓΙΑ ΤΟ ΤΙ ΕΙΝΑΙ 20 ΕΚΑΤΟΣΤΑ. Σόρι ...


Home / Σειρές / Κλεμμένα Όνειρα: Ο Μανώλης παρακολουθεί την Βίκυ\nΤετάρτη, 23.5.2012, 20:58\nΗ Χρύσα παρακαλεί τον Σταύρο να βοηθήσει στον εντοπισμό των απαγωγέων, βρίσκοντας από πού στέλνουν τα mail τους. Η Αλεξάνδρα ψάχνει απεγνωσμένα να βρει τα χρήματα για τους απαγωγείς του ‘Αρη, ενώ ο Δημήτρης ενημερώνει την ‘Αννα για το τι έχει συμβεί στο γιο του.\nΗ Σάννυ δίνει στον Θεόφιλο το επίμαχο dvd και του ζητά να αφήσει ήσυχο τον Σιμόν. Ο παραγωγός πέφτει στην παγίδα της ‘Αντας και έτσι, εκείνη ακούει με χαρά το τραγούδι που του πλάσαρε ως δικό της, να παίζει στον αέρα. Παράλληλα, η ‘Αντα δίνει στον απορημένο Σήφη τα παπούτσια στο χέρι.\nΗ Μαντώ ανακαλύπτει πως κάποιος πλήρωσε τα δίδακτρά της για το κολέγιο. 'Οταν ο Στράτος τής αποκαλύπτει ότι δεν τα πλήρωσε ο ίδιος, η Μαντώ αρχίζει να αναζητά τον ευεργέτη της… Στο μεταξύ, η Τάνια κάνει μια έρευνα στο διαδίκτυο και παραξενεύεται όταν ανακαλύπτει ότι η 'Αννα έχει εξαφανίσει το παρελθόν της…


Τα 10 καλύτερα ξενοδοχεία κοντά σε: Dynasty Inn - TripAdvisor\nΤα καλύτερα ξενοδοχεία κοντά σε: Dynasty Inn, Gardena\nΞενοδοχεία κοντά σε: Dynasty Inn\nDynasty Inn: Διαβάστε κριτικές\n1.558 από 2.168 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Dynasty Inn\n2,2 χλμ. από Dynasty Inn\n1,5 χλμ. από Dynasty Inn\n1,9 χλμ. από Dynasty Inn\n3,0 χλμ. από Dynasty Inn\n1,6 χλμ. από Dynasty Inn\n3,4 χλμ. από Dynasty Inn\n1,7 χλμ. από Dynasty Inn\n4,2 χλμ. από Dynasty Inn\n2,0 χλμ. από Dynasty Inn\n3,2 χλμ. από Dynasty Inn\n2,1 χλμ. από Dynasty Inn\n5,3 χλμ. από Dynasty Inn\n4,7 χλμ. από Dynasty Inn


Παραίτηση Μπάμπη Καλογερόπουλου με αιχμές για ΡΑΚΙ και πυρά στη Δημοτική Αρχή Κατσίβελα | FILIATRANEWS\nτην οποία ο κ. Καλογερόπουλος αφήνει αιχμές για την Δημοτική Παράταξη της ΡΑΚΙ και στρέφει τα πυρά του κατά της Δημοτικής αρχής, ενω μιλά με τα καλύτερα λόγια για τους Τοπικούς Συμβούλους των Φιλιατρών.\nΗ παραίτηση μου έχει ως στόχο να ενεργοποιήσει αντανακλαστικά, ωθώντας τη σε δημιουργική κατεύθυνση προς όφελος των δημοτών και του τόπου. Υστερα από την εκλογή μου ως μέλος του Δημοτικού Συμβουλίου με την Παράταξη «Ρ.Α.Κ.Ι» και την εκλογή μου ως Γραμματέας του Δημοτικού Συμβουλίου του Δήμου Τριφυλίας, θεωρώ πώς η παραίτησή μου είναι απόλυτα πολιτική πράξη.\nΗ συλλογικότητα που ευαγγελιζόταν η δημοτική μας παράταξη ξεχάστηκε πολύ γρήγορα.\nΑν όμως, παρ’ όλα αυτά, το πρόσημο της προσπάθειας ήταν θετικό, θα μπορούσα να το παραβλέψω. Δυστυχώς όμως, στο μέσον της παρούσας Δημοτικής Αρχής, τίποτα ουσιαστικά δεν έχει προχωρήσει. Αστοχίες, εμμονές και δογματισμοί στέκονται εμπόδια σε μια προσπάθεια που εξ΄ ορισμού δεν είναι εύκολη υπόθεση.\nΘέλω να ελπίζω πως κάποια στιγμή, θ’ αλλάξει το δημαρχοκεντρικό μοντέλο της Αυτοδιοίκησης προς όφελος των τοπικών κοινωνιών, οι οποίες στραγγαλίζονται κάθε μέρα όλο και περισσότερο. Διαφορετικά, όποια συλλογικά όργανα εκλέγονται θα είναι αδύναμα να υποστηρίξουν, επί της ουσίας, το ρόλο τους.\nΗ παράταξή μας έχει άξια και ικανά στελέχη που μέσα από τις αρχές και την φιλοσοφία της παράταξης πρέπει να αποκτήσουν όλα αυτοδιοικητική εμπειρία.\nΘεωρώ μέγιστη τιμή για μένα τη μέχρι σήμερα συνεργασία μου με όλα τα μέλη του Δημοτικού Συμβουλίου αλλά και τη δημιουργική αντιπαράθεση που είχαμε κάποιες φορές. Σας διαβεβαιώνω ότι, πάντα θα είμαι στη διάθεση σας υπηρετώντας το κοινό συμφέρον για το τόπο μας.\nΕπίσης, θα ήθελα να ευχαριστήσω τα τοπικά Μέσα Ενημέρωσης για την προβολή των θεμάτων της Αυτοδιοίκησης.


Γιατί τα λιπαρά δεν σε παχαίνουν; Μια διατροφολόγος εξηγεί… | KeepUp\nΓιατί τα λιπαρά δεν σε παχαίνουν; Μια διατροφολόγος εξηγεί…\nBy Emily Vagia on Ιούλ 19, 2021\nΣου έχω καλά νέα: Τα καλά λιπαρά δεν θα σε παχύνουν! Το να παρατρώς υδατάνθρακες, πρωτεϊνες και λιπαρά θα σε παχύνει και όχι τα λιπαρά από μόνα τους ειδικά όταν τρώγονται με μέτρο.\nΗ αλήθεια είναι πως όταν ακούς τη λέξη “λιπαρά” τρομάζεις. Και τρομάζεις εσύ που έχεις συνηθίσει να μετράς θερμίδες γιατί η αλήθεια είναι πως είναι θερμιδογόνα. Δεν παχαίνουν όμως. Ένα γραμμάριο λιπαρών έχει 9 θερμίδες ενώ ένα γραμμάριο πρωτεϊνης έχει 4 θερμίδες και ένα γραμμάριο υδατάνθρακα έχει πάλι 4 θερμίδες.\nΕπιπλέον μπορεί να νομίζεις πως όταν τρως λιπαρά μαζεύεται λίπος στο σώμα σου. Το οποίο επίσης δεν ισχύει. Όταν τρως επεξεργασμένες τροφές ή ανθυγιεινές τροφές τότε αποθηκεύεις λίπος στο σώμα σου.\nΟι διατροφολόγοι λένε πως πολλοί από τους πελάτες τους χάνουν βάρος τρώγοντας ελεγμένα καλά λιπαρά. Και αυτό συμβαίνει γιατί με αυτά αντικαθιστούν υδατάνθρακες και γλυκά. Η διάσημη κέτο δίαιτα έχει βοηθήσει πολύ κόσμο να χάσει βάρος με τα καλά λιπαρά που προτείνει να τρως.\nΠόσα λιπαρά μπορείς να τρως όμως; Πρέπει να αποτελούν το 30% της ημερήσιας διατροφής σου. Και όταν λέμε λιπαρά τι εννοούμε; Εννοούμε αβοκάντο, ελαιόλαδο, σόγια και λιπαρά ψάρια όπως είναι ο σολομός και οι σαρδέλες.\nΖητάει το παιδί σου πατατάκια; Αυτή η εναλλακτική είναι ό,τι πιο υγιεινό υπάρχει!\nΠόσες φορές σου έχει ζητήσει το παιδί σου πατατάκια, ποπ κορν ή ότι άλλο σνακ υπάρχει για να δει την αγαπημένη του ταινία παρέα...\nAuthor Κατερίνα ΛάσπαPosted on 28 Μαρτίου, 2021 26 Μαρτίου, 2021\nAuthor Αργυρώ ΝτόκαPosted on 4 Μαΐου, 2018 4 Μαΐου, 2018\nAuthor Emily VagiaPosted on 23 Σεπτεμβρίου, 2018 21 Σεπτεμβρίου, 2018\nΤο απόλυτο γλύκισμα του καλοκαιριού σύμφωνα με έρευνα του πανεπιστημίου Kyorin στο Τόκιο προσφέρει πολλά οφέλη στον οργανισμό όταν το απολαμβάνουμε όχι τυχαίες ώρες...


05 « Απρίλιος « 2017 « απέραντο γαλάζιο\nΑπρ.5 by earkas\nΚαι αφού θυμήθηκα μια εξαιρετική μελοποίηση της Lenore που άκουγα στην εφηβεία μου, αποφάσισα ότι η σημερινή μέρα θα ανήκει στον Edgar Allan Poe. Και είναι περίεργο αν το καλοσκεφτεί κανείς, γιατί του άνηκαν πολλές μέρες μου χωρίς η ίδια να το ξέρω.\nΆφησέ με να σου πω-\nΌτι οι μέρες μου εκύλησαν μέσα στ’όνειρο\nΕίναι αλήθεια, όπως το’λεγες\nΑν όμως, η ελπίδα πέταξε\nΜες σε μια νύχτα ή σε μια μέρα,\nΜες σ’ένα όραμα ή μες στο τίποτα,\nΕίναι γι’αυτο λιγότερο χαμένη;\nΌλα όσα βλέπουμε ή ο,τι φαινόμαστε\nΌνειρο είναι μονάχα μέσα σε όνειρο.\nΣτέκομαι ανέμεσα στο βογγητό\nΜιας θαλασσόδαρτης ακτής,\nΠόσο λίγοι! κι όμως πως γλιστράνε\nΘεε μου! Πως θα κατορθώσω\nΜόνο ένα απ’το ανίλεο κύμα να γλιτώσω;\nΈνας Τούρκος στον Κοντογυαλό…\nΟ Φτύμιος δεν άντεχε τα καφενεία.\nΔεν άντεχε τους ψευτοπαληκαρισμούς .\nΔεν άντεχε τις μεγαλοστομίες .\nΔεν άντεχε τα ψέματα.\nΔεν άντεχε τις ρουφιανιές.\nΔεν άντεχε την φτήνια.\nΠήρε τα πράματά του και έφυγε για τον Κοντογυαλό.\nΗ γυναίκα του τον ξεπροβόδησε μέχρι έξω από το χωριό πιστεύοντας ότι ο άντρας της «εβουρλίστικε τέγια».\nΟι Σιναραδίτες είχαν χτήματα στον Κοντογυαλό αλλά κανένας δεν επήγαινε εκεί . Ο δρόμος ήταν πολύς , νερό δεν είχε και ένα χτήμα στην άκρη στη θάλασσα ήταν σχεδόν άχρηστο.\nΤο μονοπάτι για τον Κοντογυαλό το έφτιαξε μόνος του ο Φτύμιος με τον «Τούρκο».\nΑνεβοκατεβαίνανε τα γκρεμά δυό φορές την ημέρα για να κουβαλήσουνε εφόδια , εργαλεία και υλικά.\nΟ «Τούρκος» άντεχε τότε.\nΉταν ένας από τους καλύτερους γαιδάρους του χωριού.\nΌταν οι εθελοντές γίνονται υπηρέτες των αρχών…\nΌταν οι εθελοντές γίνονται υπηρέτες των αρχών\nαπό Shoufu Collective & Are You Syrious\nΠάνε πάνω από δύο χρόνια, όταν και ένας πρωτοφανής αριθμός διεθνών εθελοντών έφθασαν στην Ελλάδα, τα Βαλκάνια, τη Γαλλία και τα άλλα μέρη που έχουν επηρεαστεί από αυτή την ανθρωπογενή ανθρωπιστική καταστροφή.\nTo Καλαί, κάποτε καταφύγιο για χιλιάδες, αποτελεί πια στάχτες, με τους φυλακισμένους του να έχουν σκορπίσει στα γύρω δάση και τους δρόμους του Παρισιού. Παντού στα Βαλκάνια, όλο και ψηλότεροι φράχτες και μικρότερα κελιά κατασκευάζονται για όσους-ες τολμήσουν να περάσουν τα «κλειστά σύνορα». Αστυνομική κτηνωδία έχει επανειλημμένα αναφερθεί στα Σερβο-Ουγγρικά σύνορα.\nΣτην Ελλάδα, η απελπισία για χιλιάδες παγιδευμένους σε στρατόπεδα στα νησιά και στην ηπειρωτική χώρα, καταλήγει σε βία και αύξηση των αυτοκτονιών. Διεθνείς εθελοντές έχουν προσπαθήσει αρκετά για να καταγράψουν και να δημοσιοποιήσουν αυτές τις φρικαλεότητες και κατάφωρες παραβιάσεις των ανθρωπίνων δικαιωμάτων που διαπράττονται εναντίον συνανθρώπων μας.\nΒρισκόμαστε συλλογικά στα μέρη αυτά, από τη στιγμή που ξεβράστηκε το πτώμα του μικρού Aylan. Δεν μπορούμε να εξαναγκάσουμε την Ευρώπη να ανοίξει τα σύνορά της, αλλά καταφέραμε να κάνουμε τη μικρή διαφορά στις ζωές πολλών ανθρώπων, ακόμα και σε μερικές περιπτώσεις να τους σώσουμε από πνιγμό – δείχνοντας την ανθρωπιά στο μεγαλείο της. Το κίνημα αλληλεγγύης αποτέλεσε ένα αξιοσημείωτο παράδειγμα για τη δύναμη των ανθρώπων και τον θρίαμβο της κοινωνίας των πολιτών, από εσάς και εμένα, απλών πολιτών.\nΩστόσο, ήταν μετά από το πρόσφατο ταξίδι μας στη Χίο που βρεθήκαμε με ένα αίσθημα αηδίας. Όχι μόνο για τις απάνθρωπες συνθήκες που επιβάλλονται από την Ευρώπη, αλλά για εμάς τους ίδιους, το δικό μας ρόλο ως εθελοντές.\nΕίναι για όλους εμάς που γράφουμε τα παραπάνω.\nΣυχνά ενθαρρυνθήκαμε να συνεργαστούμε με τις αρχές για να μπορέσουμε να συνεχίσουμε να παρέχουμε βασικές βοήθειες. Ωστόσο, συμπληρώνοντας τα κενά των ανθρωπιστικών φορέων και αναλαμβάνοντας κρατικές αρμοδιότητες, η συνεργασία κάλλιστα μπορεί να σημαίνει συνενοχή με τη συστηματική παραβίαση των ανθρωπίνων δικαιωμάτων. Για παράδειγμα, όταν συμφωνήσαμε να διανείμουμε κουβέρτες και καλύμματα κατά τη διάρκεια του χειμώνα, δεν δίναμε τη δυνατότητα στις αρχές να συνεχίσει να κρατά ανθρώπους μέσα σε λεπτές καλοκαιρινές σκηνές χωρίς ρεύμα ή θέρμανση; Όταν κάναμε έξοδα για πράγματα τα οποία οι διεθνείς μη κυβερνητικές οργανώσεις (ΔΜΚΟ) έπρεπε να παρέχουν, ήταν η καλύτερη δυνατή αξιοποίηση των χρημάτων που μας εμπιστεύθηκαν οικογένειες και φίλοι;\nΑντί να αντιστεκόμαστε συλλογικά ενάντια στην απάνθρωπη και ταπεινωτική απόκριση, αφεθήκαμε στο να μετατραπούμε σε υπηρέτες των ΔΜΚΟ και αρχών.\nΣχολιάστε Posted in Επικαιρότητα Tagged Μετανάστευση, μεταφράσεις\nΚακοστημένη η προβοκάτσια στην Συρία…\nΟι φονιάδες της δήθεν μετριοπαθής αντιπολίτευσης ενεργώντας σύμφωνα με τις εντολές των αφεντικών τους χρησιμοποίησαν χημικά για να κάνουν μια ακόμα κακοστημένη προβοκάτσια.\nΟ Συριακός στρατός στη διάρκεια της ιμπεριαλιστικής επέμβασης βρέθηκε αρκετές φορές σε πολύ δύσκολη θέση. Ποτέ δεν χρησιμοποίησε χημικά. Μάλιστα σήμερα δεν διαθέτει καθόλου τέτοια όπλα.\nΟι Δυτικοί γνωρίζουν καλά πως η Συριακή Κυβέρνηση είχε δεχθεί τη Σύμβαση για τα Χημικά Όπλα. Το 2013 ο Οργανισμός για την Απαγόρευση των Χημικών Όπλων (ΟΗΕ) βραβεύτηκε «για τις εκτεταμένες προσπάθειές του για την εξάλειψη των χημικών όπλων». Τώρα τι μας λένε λοιπόν;\nΕπίσης όλες οι προηγούμενες περιπτώσεις που χρησιμοποιήθηκαν τέτοια όπλα σ’ αυτόν τον πόλεμο ήταν από αντιμαχόμενες μερίδες μέσα στην «αντιπολίτευση» κυρίως όμως από τον ISIS.\nΕξάλλου οι ΚΥΡΙΕΣ συγκρούσεις γίνονται στη Hama, 30 χιλιόμετρα Νότια από την Χαν Sheikhoun (που έγινε η προβοκάτσια), όπου τα τσιράκια της Τουρκίας – ΕΕ και ΗΠΑ τσακίστηκαν πάνω στην ατσάλινη άμυνα του Συριακού Λαού. Η επίθεση τους απέτυχε παταγωδώς, ενώ ο Συριακός Στρατός μετά την άφιξη ενισχύσεων απελευθερώνει μεγάλες εκτάσεις καθώς το μέτωπο των φονιάδων έχει σπάσει κι οι ίδιοι βρίσκονται σε άτακτη υποχώρηση για να μην βρεθούν κυκλωμένοι. Γιατί λοιπόν να χρησιμοποιήσει ο Άσαντ τέτοια όπλα τώρα που νικάει παντού;\n10.000 τρομοκράτες με εξοπλισμό Τουρκικά τεθωρακισμένα δεν μπόρεσαν να πετύχουν τίποτα, όταν μάλιστα ο κύριος όγκος του Συριακού Στρατού ήταν μακριά στο Χαλέπι και την Παλμύρα. Οι μόνοι που έκαναν σφαγές ήταν οι αιμοδιψείς ισλαμοφασίστες, οι οποίοι ξεκλήρισαν ένα ολόκληρο χωρίο με γυναικόπαιδα που δεν πρόλαβαν να φύγουν στην αρχή της επίθεσης τους, όπως είχαμε αναφέρει.\nΟι λόγοι λοιπόν της προβοκάτσιας είναι προφανείς:\n1) Μια απέλπιδα προσπάθεια να αλλάξει η ροή του πολέμου με στρατιωτική επέμβαση του ΝΑΤΟ. Κάτι τέτοιο όμως δεν θα γίνει, γιατί θα οδηγήσει σε Πυρηνικό Ολοκαύτωμα για λόγους που έχουμε πει πολλές φορές. Η Ρωσία και η Κίνα είναι αποφασισμένες να σταματήσουν τον επεκτατισμό των ΗΠΑ.\n2) Την συσπείρωση των οπαδών των ισλαμοφασιστών που μετά από τη νέα συντριπτική ήττα τους στη Hama έχουν αρχίσει πάλι να τρώγονται μεταξύ τους και τη δικαιολογία για την μεγάλη ήττα που υπέστησαν.\n3) Τον αποπροσανατολισμό από τα δικά τους πραγματικά εγκλήματα, τη γενοκτονία εις βάρος μειονοτήτων και των διαφορετικών που κάνουν όλα αυτά τα χρόνια υπό την κάλυψη των δυτικών αδίστακτων ιμπεριαλιστών.\nΗ χρήση χημικών, όχι μόνο αυτών των όπλων, αλλά και κάθε όπλου πάνω σε αμάχους, μας προκαλεί αποτροπιασμό κι αγανάκτηση. Μετά τον πόλεμο -που θα είχε τελειώσει προ πολλού αν οι Δυτικοί δεν ενίσχυαν με κάθε τρόπο κλέφτες, βασανιστές, φονιάδες μισθοφόρους- οι πραγματικοί ένοχοι θα πληρώσουν. Δυστυχώς όχι όλοι. Οι ιμπεριαλιστές Πρόεδροι των ΗΠΑ – ΕΕ -Τουρκίας και οι Σεΐχηδες που ήταν οι νοσηροί εγκέφαλοι της ανθρωποσφαγής, θα μείνουν δυστυχώς ατιμώρητοι.\nΤουλάχιστο έχασαν αυτό τον πόλεμο. Αξίζει κάθε έπαινος στο Συριακό Λαό που αντιστάθηκε ηρωικά και δεν υποδουλώθηκε παρά τη θέληση των Μεγάλων Δυνάμεων. Η Συρία θα ξαναχτιστεί καλύτερα από πριν, ενώ οι Σύριοι θα μπορούν δίκαια να υπερηφανεύονται ότι νίκησαν όχι μόνο μια υπερδύναμη, αλλά και όλους τους υποτακτικούς της.\nΗ ευθύνη μιας δολοφονίας…\nΣτις, 3 Απριλίου, συμπληρώθηκαν 105 χρόνια από την ημέρα που γεννήθηκε ο Γρηγόρης Λαμπράκης. Με αφορμή αυτή την επέτειο, εμφανίστηκαν σε τύπο και διαδίκτυο αρκετά αφιερώματα στην ζωή, την δράση και, κυρίως, τον θάνατο του ηρωικού αυτού αγωνιστή τής ειρήνης. Εμείς θα προσπαθήσουμε να μην επαναλάβουμε τα ίδια αλλά να σημειώσουμε μερικά στοιχεία, τα οποία κατά πάσα πιθανότητα δεν διαβάσατε αλλού.\nΑπό την πρώτη στιγμή που έγινε γνωστό το δολοφονικό χτύπημα, όλη η Ελλάδα κατάλαβε ότι πίσω απ’ αυτό βρισκόταν το παρακράτος. Φυσικά, η εξουσία (πολιτική και στρατιωτική) προσπάθησε να αποκρύψει αυτό που φώναζαν και οι πέτρες, ότι δηλαδή το παρακράτος ενεργούσε με την δική της ανοχή και υποστήριξη. Είναι χαρακτηριστικό ότι ο αρχηγός τής Χωροφυλακής, ο στρατηγός Γεώργιος Βαρδουλάκης, ο οποίος μετέβη εσπευσμένα στη Θεσσαλονίκη τη νύχτα της δολοφονίας, όταν αργότερα δέχτηκε παρατήρηση από τον Σοφοκλή Βενιζέλο γιατί δεν προχώρησε σε βάθος την έρευνα, απάντησε: «Τι να κάνω, κ. πρόεδρε, που μου έκλεισε την πόρτα το Α2; (*)».\n3/10/1966: Αρχίζει η δίκη για την δολοφονία Λαμπράκη. Στο εδώλιο από αριστερά: Αντώναρος Πιτσώκος,\nΞενοφών «Φον» Γιοσμάς (αρχηγός της οργάνωσης «Καρφίτσα»), Εμμανουήλ Καπελώνης (διοικητής αστυν.\nτμήματος Τούμπας), Μανώλης Εμμανουηλίδης (αυτουργός), Σπύρος Γκοτζαμάνης (οδηγός τού τρίκυκλου).\nΤην δράση τού παρακράτους δεν αμφισβήτησε ούτε ο ίδιος ο Καραμανλής, ο οποίος, όταν έμαθε για την δολοφονία, ανεφώνησε το πασίγνωστο «Μα ποιός κυβερνάει, επί τέλους, αυτόν τον τόπο;», κάτι που αποτελεί ευθεία παραδοχή ύπαρξης σκοτεινών παράκεντρων εξουσίας. Φυσικά, ο ίδιος δεν δεχόταν ούτε δέχτηκε ποτέ ότι αυτά τα παράκεντρα συνεργάζονταν με την επίσημη εξουσία. Γι’ αυτό, στην ολομέτωπη επίθεση που εξαπέλυσε η αντιπολίτευση κατά της κυβέρνησης (ο Γεώργιος Παπανδρέου κατηγόρησε ευθέως τον Καραμανλή ως ηθικό αυτουργό), η ΕΡΕ εξέδωσε οργισμένη ανακοίνωση:\nΗ Le Parisien καταρρίπτει το μύθο για τους δημοσίους υπάλληλους…\nΠολύ χαμηλά στην λίστα η Ελλάδα\nΜόνο η Ιαπωνία έχει λιγότερους δημόσιους υπαλλήλους από την Ελλάδα σε έρευνα της Le Parisien, που εμφανίζει το ποσοστό του εργατικού δυναμικού που απασχολούνται στο δημόσιο σε διάφορες χώρες.\nΚαταρρίπτοντας το μύθο για τους δημόσιους υπάλληλους στην Ευρώπη τα στοιχεία της γαλλικής εφημερίδας παρουσιάζουν πρώτες δύο σκανδιναβικές χώρες: τη Νορβηγία με 29, 3% και τη Σουηδία με 26,2%.\nΑκολουθεί με 21,9% η Γαλλία, όπου το ζήτημα με τους δημοσίους υπαλλήλους κατατάσσεται ψηλά στην προεκλογική αντιπαράθεση, αφού ο Φιγιόν έχει τονίσει την ανάγκη να απολυθούν 500.000 άτομα.\nΣτις επόμενες θέσεις βλέπουμε τη Βρετανία με 17,4% και τις Ηνωμένες Πολιτείες με 14,6%. Με οριακή διαφορά ακολουθεί η Ιταλία με 14,3%.\nΧαμηλότερα ποσοστά συγκεντρώνουν η Ισπανία 12,3%, η Γερμανία με 9,6%, η Ελλάδα με 7,9% και τέλος η Ιαπωνία με 6,7%.\nΟι αστοί οικονομολόγοι και ο Μάρξ…\nΤο κείμενο είναι το πρώτο κεφάλαιο (σελ 17-42) απο το βιβλίο του C.Harman «Η οκονομία του τρελοκομείου», εκδόσεις Μαρξιστικό Βιβλιοπωλείο.\nΟι επαγγελματίες οικονομολόγοι υποτίθεται ότι έχουν σαν σκοπό να μας εξηγούν γιατί συμβαίνουν όλα αυτό. Όμως οποιοσδήποτε επιχειρήσει να διαφωτιστεί απ’ αυτούς θα νιώσει βαθιά απογοήτευση.\nΗ κυρίαρχη καπιταλιστική οικονομική σχολή λέγεται “οριακή» ή “νεοκλασική» σχολή. Αυτή τη θεωρία διδάσκουν στα οικονομικά πανεπιστήμια, στα κολέγια ή στις τελευταίες τάξεις του σχολείου. Οι οπαδοί αυτή της σχολής υποστηρίζουν ότι οι οικονομικές τους θεωρίες αποτελούν στην πραγματικότητα ένα τεχνικό επιστημονικό κλάδο, “είναι η ανθρώπινη επιστήμη που μελετάει τη σχέση ανάμεσα στη στενότητα των πόρων και τις διάφορες ανάγκες που ανταγωνίζονται μεταξύ τους για αυτούς τους πόρους». Ισχυρίζονται ότι η παραγωγή γίνεται σύμφωνα με “το νόμο της προσφοράς και της ζήτησης».\nΗ ζήτηση εξαρτάται από τις επιλογές που κάνουν τα άτομα, από τις οριακές προτιμήσεις τους για κάποια πράγματα σε σχέση με κάποια άλλα, όπως φαίνονται από τον τρόπο με τον οποίο ξοδεύουν τα λεφτά τους. Η προσφορά εξαρτάται από το κόστος της παραγωγής των αγαθών, δηλαδή από το πόσο κοστίζει η απασχόληση των εργατών και η χρησιμοποίηση των εργαλείων με τα οποία δουλεύουν. Ενα εμπόρευμα θα παραχθεί, από τη στιγμή που το επιπλέον ποσό το οποίο οι άνθρωποι είναι διατεθειμένοι να πληρώσουν γι’ αυτό το εμπόρευμα ισούται με το επιπλέον κόστος το οποίο απαιτείται για την παραγωγή του.\nΘαυμάσιες καμπύλες μπορούν να κατασκευαστούν απ’ αυτές τις θεωρίες, όπου η προσφορά κινείται προς τη μια κατεύθυνση και η ζήτηση κινείται προς την άλλη, και αυτό που τελικά παράγεται να εξαρτάται από το πού συναντιόνται οι δυο αυτές καμπύλες. Το πρόβλημα είναι ότι αυτές οι καμπύλες, στην πραγματικότητα, δεν ερμηνεύουν τίποτα γιατί δεν εξηγούν από πού προέρχεται η προσφορά και η ζήτηση στην αρχική φάση.\nΑπό την πλευρά της ζήτησης δεν εξηγούν γιατί οι επιθυμίες κάποιων ανθρώπων (πλούσιων γαιοκτημόνων, εκατομμυριούχων από κερδοσκοπία σε ακίνητα, ή των επικεφαλής των ιδιωτικοποιημένων βιομηχανιών) μετατρέπονται σε ‘ενεργή ζήτηση», δηλαδή ζήτηση που εκφράζεται σε ρευστό, ενώ οι απελπισμένες ανάγκες άλλων ανθρώπων (των ανέργων, των χαμηλόμισθων, των πεινασμένων λαών της Αφρικής και της Λατινικής Αμερικής) αγνοούνται. Από την πλευρά της προσφοράς δεν εξηγούν γιατί πράγματα για τα οποία υπάρχει τρομακτική ανάγκη δεν παράγονται, τη στιγμή που οι πόροι για να παραχθούν υπάρχουν εν αφθονία.


Αγριοκάστανο (Horse Chestnut) - Douni Health Products ;\nΑρχική / Συστατικά συμπληρωμάτων / Βότανα / Αγριοκάστανο (Horse Chestnut)\nΤο αγριοκάστανο ή Horse Chestnut είναι ένα βότανο που έχει χρησιμοποιηθεί παραδοσιακά σε περιπτώσεις κιρσών και φλεβίτη.\nΤο Horse Chestnut (αγριοκάστανο) προέρχεται από την Ασία και τη Βόρεια Ελλάδα, αλλά καλλιεργείται πλέον σε πολλές περιοχές της Ευρώπης. Χρησιμοποιείται παραδοσιακά για τη θεραπεία των κιρσών, των αιμορροΐδων, του φλεβίτη (φλεγμονή του τοιχώματος των φλεβών), της διάρροιας, του πυρετού και της υπερπλασίας του προστάτη.\nΗ συντηρητική θεραπεία της χρόνιας φλεβικής ανεπάρκειας (ΧΦΑ) είναι κατά βάση μια «συμπιεστική» θεραπεία (χρήση καλτσών συμπίεσης ή ειδικών επιδέσμων). Η θεραπεία αυτή συχνά προκαλεί δυσφορία και έχει χαμηλή ανταπόκριση από τους ασθενείς, σε αντίθεση με το αγριοκάστανο το οποίο είναι πιο ανεκτό και έχει καλύτερη ανταπόκριση (2). Πολυάριθμες μελέτες έδειξαν σημαντική μείωση της διήθησης των τριχοειδών και ως εκ τούτου σημαντική βελτίωση των συμπτωμάτων της χρόνιας φλεβικής ανεπάρκειας (αίσθηση κόπωσης, βάρους και πίεσης, κνησμός, άλγος και πρήξιμο των ποδιών) (1). Σε μια μελέτη που συμμετείχαν πάνω από 800 παθολόγοι, χορηγήθηκε τυποποιημένο εκχύλισμα αγριοκάστανου σε περισσότερους από 5.000 ασθενείς με χρόνια φλεβική ανεπάρκεια (ΧΦΑ), οι οποίοι ήταν υπό παρακολούθηση σε τακτά χρονικά διαστήματα, ενώ καταγράφηκε η εξέλιξη των συμπτωμάτων, η ανεκτικότητα και οι δυσμενείς επιδράσεις των φαρμάκων. Ερευνήθηκαν όλα τα συμπτώματα: άλγος, κόπωση, πίεση και πρήξιμο των ποδιών καθώς και ο κνησμός και η τάση για οίδημα και αποδείχθηκε ότι όλα βελτιώθηκαν ή εξαφανίστηκαν εντελώς. Τα αποτελέσματα αυτής της μελέτης δείχνουν ότι η θεραπεία με εκχύλισμα αγριοκάστανου αποτελεί μια οικονομική θεραπευτική λύση πρακτικής ιατρικής η οποία, συγκριτικά με τη συντηρητική θεραπεία συμπίεσης, έχει το πρόσθετο πλεονέκτημα της καλύτερης ανταπόκρισης (3).\nΗ εξαιρετική ανεκτικότητα στο αγριοκάστανο καταδεικνύει ότι αυτή η θεραπεία παρέχει οριστικά κλινικά πλεονεκτήματα σε ασθενείς με κλινικά προβλήματα που προκύπτουν από τη χρόνια φλεβική ανεπάρκεια (ΧΦΑ), τις αιμορροΐδες ή τη δημιουργία περιφερικού οιδήματος (4). Το αγριοκάστανο δεν θα πρέπει να χρησιμοποιείται από ασθενείς που λαμβάνουν από το στόμα αντιπηκτικά και/ή ακολουθούν αντιαιμοπεταλιακή θεραπεία (5). Υπάρχουν έγγραφες αναφορές για την ενδεχόμενη αλληλεπίδραση του αγριοκάστανου με τη βαρφαρίνη.